text:
Gakuxi Kple Fenyinyi—Ðe Biblia Ate Ŋu Akpe Ðe Mía Ŋua?
Ale si Biblia ɖo eŋui
Ɛ̃. Biblia me mɔfiame ene siwo gbɔna ate ŋu akpe ɖe ŋuwò le ganyawo kple fenyinyawo gome:
Wɔ ɖoɖo ɖe gazazã ŋu.
“Veviedola fe tameɖoɖo hea viɖe vɛ, ke ame si tsi klokloklo la, dea hiã afe.” (Lododowo 21:5)Mègatsi dzi nàfle nane le esi wole edzram ta ko o. Wɔ ɖoɖo ɖe gazazã ŋu eye nàzɔ ɖe edzi pɛpɛpɛ.
Mègade ɖokuiwò fe me dzodzro o.
“Ame si doa nugbana la, dɔla wònye na agbanatɔ.” (Lododowo 22:7)Ne fe aɖewo le ŋuwò xoxo eye mètea ŋu le wo xem o la, dzro ɖoɖo bubu si nu nàdi be yeaxe fea le la kple wò fetɔa. Ƒo koko nɛ.
Wɔ ɖe aɖaŋu si Biblia ɖo na ame si mebu nuwo ŋu nyuie o hafi de megbe na ame le fenyinyi me o la dzi be: “[Xlã] ɖokuiwò ɖe efe afɔ nu, eye nàfoe ɖe hawòvi nu. Mègana alɔ̃ nava wò ŋku dzi o, eye akɔlɔ̃e megaɖo wò aɖaba me o.” (Lododowo 6:1-5)Ne meda asi ɖe ɖoɖo si nèwɔ be yeaxe fea nɛ dzi o zi gbãtɔ o hã la, yi ebiabia dzi.
Na susu nyuitɔ nanɔ asiwò ɖe ga ŋu.
Biblia gblɔ be: “Ŋubiãla le yɔyɔm ɖe kesinɔnu ŋu; ke menyae be, hiã le ye dzi va ge o.” (Lododowo 28:22)Eya ta menye ɖeko ŋubiabiã kple ŋukeklẽ ana nàzu feme o, ke ana hã be magatsi dzi ɖe wo kple Mawu dome fomedodo ŋu o.
Na nu si le asiwò la nadze ŋuwò.
“Ne nunyiame kple avɔtata le mía si la, mina nu siawo nasɔ gbɔ na mí.” (1 Timoteo 6:8)Ga mate ŋu afle dzidzɔkpɔkpɔ alo dzidzeme o. Ame siwo kpɔa dzidzɔ wu le xexea me la dometɔ aɖewo menye gatɔ gãwo o. Nu siwo le wo si nye lɔlɔ̃ si le wofe fomea me, lɔlɔ̃ si le wo kple wo xɔlɔ̃wo dome, kpakple xɔlɔ̃kadodo si le wo kple Mawu dome.—Lododowo 15:17; 1 Petro 5:6, 7.


c: text/html

text:
Nya Kae Biblia Gblɔ Tso Kristmas Ŋu?
Ale si Biblia ɖo eŋui
Biblia meyɔ Yesu dzigbe o eye megblɔ hã be míaɖu efe dzigbezã o.
McClintock kple Strong fe Cyclopædia gblɔ be: “Menye Mawue de Kristmas-ɖuɖu fe se o, eye mele Nubabla Yeyea me o.”
Azɔ hã ne míexlẽ ŋutinya siwo ku ɖe Kristmas ŋu nyuie la, míakpɔe be trɔ̃subɔlawo fe kɔnuwo mee wòdzɔ tso. Biblia gblɔ be edoa dziku na Mawu ne míedi be míasubɔe le mɔ si ŋuti mekpɔ ŋudzedze ɖo o la nu.—2 Mose 32:5-7.
Kristmas-kɔnuwo fe ŋutinya
Yesu fe dzigbezã ɖuɖu: “Kristotɔ gbãtɔwo meɖu [Yesu fe] dzigbezã o, elabena wobu ame sia ame fe dzigbezã ɖuɖu be enye trɔ̃subɔlawo fe kɔnu.”—The World Book Encyclopedia.
December 25: Kpeɖodzi aɖeke meli be wodzi Yesu le ŋkeke sia dzi o. Anɔ eme godoo be sɔlemehakplɔlawoe tia ŋkeke sia be wòadze trɔ̃subɔlawo fe azã si woɖuna le vuvɔŋɔli la dzi.
Nunana amewo, dzidzɔkpɔkpɔ, kplɔ̃ɖoɖowo: Numekugbalẽ si nye The Encyclopedia Americana gblɔ be: “Saturnalia, si nye Romatɔwo fe azã aɖe si woɖuna le December titina fe wɔnawoe wokpɔ tsɔ le Kristmas fe dzidzɔkpɔkpɔkɔnuwo dometɔ geɖe wɔmee. Le kpɔɖeŋu me, azã sia mee woɖe aglotutu gãwo, nunana amewo, kple velewo sisi tsoe.”
Encyclopædia Britannica gblɔ be “wodzudzɔa dɔ ɖe sia ɖe wɔwɔ” le Saturnalia-ɖuɣi.
Kristmas-kaɖiwo: The Encyclopedia of Religion gblɔ be Europatɔwo tsɔa “akaɖiwo kple sefofo fomevi vovovowo” ɖoa atsyɔ̃ na wofe afewo be woatsɔ aɖu azã na vuvɔŋɔli eye woatsɔ awɔ aʋa kple gbɔgbɔ vɔ̃ɖiwo hã.
Logblati kple ati si woyɔna be holly (houx): “Blema Britain fe Druidwo xɔ se be akunyawɔwɔ fe ŋusẽ tɔxɛ aɖe le logblati me, eya ta wozãnɛ tsɔ kpɔa ame ɖokui ta tso gbɔgbɔ vɔ̃wo, gbesawo, kple fifode bubuwo si me. Wosubɔa ati si woyɔna be holly abe ɣe fe tɔtrɔ gbɔ fe kpeɖodzi ene.”—The Encyclopedia Americana.
Kristmas-ti: “Europatɔ trɔ̃subɔlawo fe atisubɔsubɔ sia tsi anyi le wofe dzimetɔtrɔ zu Kristotɔwo gɔ̃ hã megbe.”
Nu siwo me atisubɔsubɔ sia gakpɔtɔ dzena le lae nye kɔnu si nye “Yule-tiwo dada ɖe ʋɔtruwo nu kple afewo me le vuvɔŋɔli titina zãwo ɖuɣi.”
—Encyclopædia Britannica
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Nu Vevi Kawoe Akpe Ðe Ŋuwò Nàse Biblia Gɔme?
Afi ka tɔe nèɖanye alo afi ka nèɖade suku se ɖe o, àte ŋu ase Mawu fe gbedeasi si le Ŋɔŋlɔ kɔkɔeawo me la gɔme.
NYA SIWO AMEWO BIANA EDZIEDZI
Nu Ka Tae Yehowa Ðasefowo Meɖua Kristmas O?
Ame geɖewo ɖua Kristmas togbɔ be wonya afi si wòdzɔ tso hã. Xlẽ nu tso nu si tae Yehowa Ðasefowo meɖua Kristmas o la ŋu.

robotstxt: allowed

filter: keep


text:
Nu Kae Nye Armagedon-ʋa La?
Ale si Biblia ɖo eŋui
Armagedon-ʋa nye aʋa mamlɛtɔ si ayi edzi le Mawu kple amegbetɔwo fe dziɖuɖuwo dome. Fifia gɔ̃ hã la, dziɖuɖu siawo kple wo dzi delawo tsi tsitre ɖe Mawu ŋu le esi wogbe be yewomabɔbɔ ɖe efe dziɖuɖu te o ta. (Psalmo 2:2) Armagedon-ʋaa ava ɖe amegbetɔwo fe dziɖuɖuwo ɖa.
Zi ɖeka koe nya “Armagedon” dze le Biblia bliboa me le Nyaɖeɖefia 16:16. Nyaɖeɖefia fe agbalẽa gblɔe ɖi be woafo “anyigba blibo la dzi fiawo” nu fu “hena Mawu Ŋusẽkatãtɔ la fe ŋkeke gã la fe aʋawɔwɔ” “ɖe tefe, si woyɔna le Hebrigbe me be Harmagedon [Armagedon].”
Ame kawoe awɔ Armagedon-ʋa la? Yesu Kristo anɔ ŋgɔ na Mawu fe dzifoʋakɔ la woaɖu Mawu fe futɔwo dzi. (Nyaɖeɖefia 19:11-16, 19-21) Futɔ siawo dometɔ aɖewoe nye ame siwo tsi tsitre ɖe Mawu fe ŋusẽ ŋu eye wodoa vlo Mawu.
Ðe woawɔ Armagedon-ʋa la le Asia fe ɣedzefenutowo mea? Ao. Menye nuto ɖeka aɖe me koe woawɔ Armagedon-ʋa la le o, ke boŋ anyigba blibo la katã dzie.
Wogayɔa Armagedon be “Har–
Aʋawɔnu kawoe Mawu azã le Armagedon-ʋa la wɔɣi? Togbɔ be míenya aʋawɔnu siwo tututu Mawu azã o hã la, nu siwo wòzã tsɔ wɔ aʋa le blema la gakpɔtɔ le esi. Wo dometɔ aɖewoe nye tsikpewo, anyigbaʋuʋuwo, tsiɖɔɖɔwo, tsidzadza gãwo, dzo kple aŋɔ, dzikedzo kple dɔléle vɔ̃ɖiwo. (Hiob 38:22, 23; Ezekiel 38:19, 22; Habakuk 3:10, 11; Zakariya 14:12) Eye ate ŋu adzɔ hã be Mawu fe futɔwo natɔtɔ ahawu wo nɔewo, ke hã woakpɔe adze sii kɔtɛe be Mawue le aʋa wɔm kple yewo.
Ðe Armagedon anye xexea me fe nuwuwua? Manye míafe anyigba la fe nuwuwu o, elabena anyigba anye amegbetɔwo nɔfe tegbee. (Psalmo 37:29; 96:10; Nyagblɔla 1:4) Armagedon manye amegbetɔfomea fe nuwuwu o, ɖe Mawu le aʋa sia dzi to ge boŋ aɖe esubɔla siwo anye “ameha gã” aɖe.
Togbɔ be nya “xexea me” fiaa anyigba le Biblia me hã la, wotea ŋu zãnɛ le Biblia me ɣeaɖewoɣi wòfiaa amegbetɔ vɔ̃ɖi siwo tsi tsitre ɖe Mawu ŋu. (1 Yohanes 2:15-17) Le gɔmesese sia ya nu la, Armagedon nye “xexea me fe nuwuwu.”
Ɣekaɣie Armagedon-ʋaa adzɔ? Esime Yesu nɔ nu fom tso “xaxa gã” si fe nuwuwue Armagedon-ʋaa adzɔ ŋu la, egblɔ be: “Le ŋkeke ma kple gafofo ma ŋuti la, ame aɖeke menyae o, mawudɔla siwo le dzifo la menyae o, eye Vi la hã menyae o, negbe Fofo la ko.” (Mateo 24:21, 36) Ke hã, Biblia ɖee fia be Armagedon-ʋaa adzɔ le Yesu fe anyinɔɣi si womakpɔ kple ŋku o la me, eye efe anyinɔɣi sia dze egɔme le fe 1914 me.
Srɔ̃ Nu Geɖe Wu
Nuka Tututue Nye Biblia fe Nufiafia?
Ʋɔnudrɔ̃gbe La—Nukae Wònye?
Srɔ̃ nu tso ale si Ʋɔnudrɔ̃gbea anye yayra na amegbetɔfomea me tɔ wɔnutefewo ŋu.
Nuka Tututue Nye Biblia fe Nufiafia?
“Ŋkeke Mamlɛawo” Mee Míele Nyatefea?
Kpɔ ale si nɔnɔme siwo amewo le ɖeɖem fia la ɖo kpe edzi be míele ‘ŋkeke mamlɛ’ siwo Biblia gblɔ ɖi me la ɖa.


text:
ŊUTINYA 108
Le Damasko Mɔ Dzi
ÈNYA amesi mlɔ anyi ɖe anyigba la? Saul ye. Ðo ŋku edzi be eyae nɔ amesiwo fu kpe Stefano la fe awuawo gbɔ. Kpɔ keklẽ gã ma ɖa! Nukae le dzɔdzɔm?
Esi wowu Stefano megbe la, Saul xɔ ŋgɔ henɔ Yesu yomedzelawo dim be yeawɔ nuvevi wo. Eyia afe ɖesiaɖe me hekplɔa wo ɖadea gaxɔ me. Nusrɔ̃lawo dometɔ geɖe si yi du bubuwo me hedze egɔme ɖe gbefã “nyanyui” la le afima. Gake Saul yi du bubuawo me yi Yesu yomedzelawo di ge. Fifia edze mɔ yina Damasko. Gake le mɔa dzi la, nukunu aɖe va dzɔ:
Kasia keklẽ aɖe tso dzifo klẽ fo xlã Saul. Edze anyi abe alesi míekpɔe le afisia ene. Tete gbe aɖe gblɔ be: ‘Saul, Saul! Nukatae nèle nuvevi wɔmem?’ Amesiwo le Saul ŋu la kpɔ keklẽ la hese gbeɖiɖi la, gake womete ŋu se nusi gblɔm wole la gɔme o.
Saul bia be: ‘Wò amekae, Afetɔ?’
Gbeɖiɖi la gblɔ be: ‘Nyee nye Yesu, amesi nèle nuvevi wɔmee la.’ Yesu gblɔ esia, elabena esi Saul le nuvevi wɔm Yesu yomedzelawo la, Yesu senɛ abe ye ŋutɔe wole nuvevi wɔmee ene.
Azɔ Saul bia be: ‘Afetɔ, nukae mawɔ?’
Yesu gblɔ nɛ be: ‘Tsi tre nàyi Damasko. Woagblɔ nusi nàwɔ la na wò le afima.’ Esi Saul tsi tre heʋu ŋku la, megale nu kpɔm o. Etsi ŋku! Eyata amesiwo le eŋu la lé efe alɔnu hekplɔe yi Damasko.
Eye Yesu gblɔ na efe nusrɔ̃la, siwo le Damasko la dometɔ ɖeka be: ‘Anania, tsi tre. Yi ablɔ, si woyɔna be Dzɔdzɔe la dzi. Bia ŋutsu aɖe si ŋkɔe nye Saul la ta le Yuda feme. Metiae be wòanye dɔla tɔxɛ nam.’
Anania yi. Esi wòkpɔ Saul la, eda efe asiwo ɖe edzi hegblɔ be: ‘Afetɔ la dɔm ɖe gbɔwò be nàgakpɔ nu, eye gbɔgbɔ kɔkɔe nayɔ wò.’ Enumake nane, si le abe tsrowo ene la ge tso Saul fe ŋkuwo dzi, eye wògale nu kpɔm.
Wowɔ Saul ŋudɔ le mɔ gã aɖe nu be wòaɖe gbefã na dukɔ geɖe. Wova yɔe be apostolo Paulo, amesi ŋuti míasrɔ̃ nu geɖe le. Gake gbã la, na míakpɔ nusi Mawu dɔ Petro be wòawɔ la ɖa.


text:
MEGBENYAWO
Mawu fe Ŋkɔ—Alesi Woazãe Kple Gɔmesese si Le Eŋu
ALEKE woɖe Psalmo 83:18 (kpukpui 19 le Eʋegbe Biblia me) gɔmee le wò Biblia me? Biblia gɔmeɖeɖe si nye New World Translation of the Holy Scriptures (Les Saintes Écritures— Traduction du monde nouveau) ɖe kpukpui sia gɔme ale: “Ne amewo nanyae be wò, amesi ŋkɔe nye Yehowa, wò ɖeɖekoe nye Dzifoʋĩtɔ ɖe anyigba la katã dzi.” Biblia aɖewo hã ɖe kpukpui sia gɔme alea tɔgbe. Ke hã, Biblia geɖe mezã ŋkɔ Yehowa o, eye wotsɔ dzesideŋkɔ siwo nye “Afetɔ” alo “Mavɔmavɔtɔ” ɖo etefe. Nukae wòle be woazã le kpukpui sia me? Dzesideŋkɔ loo alo ŋkɔ Yehowa?
Ŋkɔ aɖe ŋue kpukpui sia le nu fom tsoe. Le Hebrigbe gbãtɔ si me woŋlɔ Biblia fe akpa gãtɔ ɖo me la, ŋkɔ ŋutɔŋutɔ aɖee dze le kpukpui sia me. Hebrigbe me ŋɔŋlɔdzesi יהוה (YHWH) ye wotsɔ ŋlɔe. Le Eʋegbe me la, woɖea ŋkɔ ma gɔme edziedzi be “Yehowa.” Biblia fe kpukpui ɖeka aɖe pɛ ko mee ŋkɔ ma dze lea? Ao. Edze le Hebri Ŋɔŋlɔ gbãtɔawo me zi 7,000 kloe!
Ðe Mawu fe ŋkɔa le veviea? De ŋugble le kpɔɖeŋugbedodoɖa si Yesu Kristo fia ŋu kpɔ. Edze egɔme ale: “Mía Fofo, si le dzifowo! Wò ŋkɔ ŋuti nakɔ!” (Mateo 6:9) Yesu do gbe ɖa na Mawu emegbe be: “Fofo, kɔ wò ŋkɔ ŋuti.” Mawu ɖo gbedodoɖa ma ŋu esi wòfo nu tso dzifo gblɔ bena: “Mekɔ eŋuti xoxo, eye magakɔ eŋuti.” (Yohanes 12:28) Eyata eme kɔ fã be Mawu fe ŋkɔae nye nu vevitɔ kekeake. Gake nukatae Biblia gɔmeɖela aɖewo mezã ŋkɔ sia le wofe gɔmeɖeɖewo me o eye wotsɔ dzesideŋkɔwo ɖɔ lii?
Ewɔ abe susu eve koŋ tae ene. Gbã, ame geɖe gblɔna be mele be woazã ŋkɔa o le esi míenya alesi tututu woyɔ ŋkɔae le gɔmedzedzea me o ta. Ablɔɖegbeɖiɖiwo menɔ Hebrigbe si woŋlɔna tsã me o. Eyata egbea ame aɖeke mate ŋu atsɔ kakaɖedzi agblɔ alesi tututu amesiwo nɔ anyi le Biblia la ŋlɔɣi yɔa ŋɔŋlɔdzesi siwo nye YHWH lae o. Gake ɖe wòle be esia nana míagbe Mawu fe ŋkɔa zazã? Ðewohĩ Yeshua alo Yehoshua ye nye alesi woyɔa Yesu le Biblia la ŋlɔɣi—ame aɖeke mate ŋu agblɔe kple kakaɖedzi o. Ke hã le xexeame godoo egbea la, amewo yɔa ŋkɔ Yesu le mɔ vovovowo nu, woyɔnɛ abe alesi ame geɖe yɔnɛ le wo degbe me ene. Womegbea ŋkɔa yɔyɔ le esi womenya alesi tututu woyɔe le fe alafa gbãtɔ me o ta o. Nenema kee ne èzɔ mɔ yi dukɔ bubu aɖe me la, ɖewohĩ àde dzesii be alesi woyɔa ŋkɔwòe le gbe bubu me la to vovo kura na alesi wò ŋutɔ èyɔnɛ. Eyata mele be míagbe Mawu fe ŋkɔa zazã le esi míeka ɖe alesi tututu woyɔnɛ le blema dzi o ta o.
Susu evelia si ta ame geɖe ɖe Mawu fe ŋkɔa ɖa le Biblia me la wɔ ɖeka kple Yudatɔwo fe kɔnyinyi aɖe si nɔ anyi ɣeyiɣi didi aɖe. Wo dometɔ geɖe bui be mele be woayɔ Mawu fe ŋkɔa gbeɖe o. Biblia fe se aɖe gɔmemasemase nyuie ye na dzixɔse sia va nɔ wo si. Se ma gblɔ be: “Megayɔ Yehowa, wò Mawu, fe ŋkɔ yakayaka o, elabena Yehowa magbe tohehe na amesi yɔa efe ŋkɔ dzodzro la o.”—Mose II, 20:7.
Mawu fe ŋkɔa zazã ɖe mɔ gbegblẽ nu ŋue se sia tsi tre ɖo. Gake ɖe wògblɔ be mele be woazã efe ŋkɔa le bubumɔ nu hã oa? Kpao. Amesiwo ŋlɔ Hebrigbe me Biblia (“Nubabla Xoxoa”) la katã nye nutefewɔla siwo wɔ ɖe Se si Mawu de na blema Israel-viwo dzi. Evɔ wozã Mawu fe ŋkɔa zi geɖe. Le kpɔɖeŋu me, wozãe le psalmo gbogbo siwo nye ha siwo tadeagula geɖe dzina sesĩe la me. Yehowa Mawu de se na esubɔlawo gɔ̃ hã be woayɔ yefe ŋkɔa, eye nutefewɔlawo wɔ ɖe sedede ma dzi. (Yoel 3:5; Dɔwɔwɔwo 2:21) Eyata Kristotɔ siwo li egbea zãna Mawu fe ŋkɔa bubutɔe, abe alesi míeka ɖe edzi be Yesu zãe ene.—Yohanes 17:26.
Vodada gã aɖee wònye Biblia gɔmeɖelawo wɔ be wotsɔ dzesideŋkɔwo ɖɔ li Mawu fe ŋkɔae. Wona amewo va bunɛ be Mawu le adzɔge ʋĩ tso wo gbɔ, eye be menye ame ŋutɔŋutɔ si li o, evɔ Biblia de dzi fo na amegbetɔwo be woana ‘fomedodo kplikplikpli nanɔ woa kple Yehowa dome’ hafi. (Psalmo 25:14) Bu xɔwò aɖe si mia kplii dome le kplikplikpli ŋu kpɔ. Ðe miafe xɔlɔ̃wɔwɔa me ate ŋu asẽ ne mènya eŋkɔ gɔ̃ hã oa? Nenema kee ne womena amewo nya Mawu fe ŋkɔ Yehowa o ɖe, ɖe woa kple Mawu dome ate ŋu anɔ kplikplikplia? Gawu la, ne amewo mezãa Mawu fe ŋkɔa o la, womenyaa gɔmesese tɔxɛ si le eŋu o. Gɔmesese kae le Mawu fe ŋkɔa ŋu?
Mawu ŋutɔ ɖe gɔmesese si le efe ŋkɔa ŋu me na esubɔla wɔnutefe Mose. Esi Mose bia Mawu be yeanya efe ŋkɔ la, Yehowa ɖo eŋu nɛ be: ‘Mava nye amesi mava nye.’ (Mose II, 3:14) Rotherham fe gɔmeɖeɖea xlẽ ale: “Mava Nye nusianu si dze ŋunye.” Eyata Yehowa ate ŋu ava nye nusianu si hiã ale be wòawɔ efe tameɖoɖowo dzi.
Tsɔe be àte ŋu ava nye amesi nèdi be yeanye ale be nàwɔ nusianu si nèdi. Nukae nàwɔ na xɔ̃wòwo? Ne wo dometɔ aɖe dze dɔ vevie la, àte ŋu anye ɖɔkta bibi aɖe ahada dɔa nɛ. Ne gakuxiwo le fu ɖem na ame bubu la, àte ŋu anye kesinɔtɔ dɔmenyola aɖe ahakpɔ efe kuxia gbɔ. Gake le nyatefe me la, màte ŋu ava nye nusianu wɔla o. Mía dometɔ aɖeke mate ŋui o. Ne èle Biblia srɔ̃m la, awɔ nuku na wò be nàde dzesi alesi Yehowa ya te ŋu va nyea nusianu si hiã be wòana efe tameɖoɖowo nava eme. Eye edzɔa dzi nɛ be yeazã yefe ŋusẽ atsɔ akpe ɖe amesiwo lɔ̃nɛ ŋu. (Kronika II, 16:9) Amesiwo menya Yehowa fe ŋkɔ o ya menya naneke tso efe amenyenye fe akpa nyui siawo ŋu o.
Eyata eme kɔ fã be ele be woazã ŋkɔ Yehowa le Biblia me. Gɔmesese si le ŋkɔa ŋu nyanya kple ezazã faa le míafe subɔsubɔ me la kpena ɖe mía ŋu míetena ɖe Yehowa, mía Fofo si le dzifo, ŋu. *
^ mm. 3 Ne èdi be yeakpɔ numeɖeɖe bubuwo tso Mawu fe ŋkɔa, gɔmesese si le eŋu, kple susu siwo ta wòle be míazãe le tadedeagu me ŋu la, kpɔ agbalẽ gbadza si nye The Divine Name That Will Endure Forever (Le nom divin qui demeure à jamais) si Yehowa Ðasefowo ta.


text:
Ðe Wòsɔ Be Ŋutsu Kple Nyɔnu Siwo Lɔ̃ Wo Nɔewo Nanɔ Anyi Ðekae Evɔ Womeɖe Wo Nɔewo Oa?
Ale si Biblia ɖo eŋui
Biblia gblɔe eme kɔ nyuie be “
Mawu adrɔ̃ ʋɔnu agbe gbegblẽ nɔlawo.” (Hebritɔwo 13:4) Helagbe me nya “Agbe gbegblẽ nɔnɔ,” por·nei′a, lɔ ame siwo meɖe wo nɔewo o fe dɔdɔ hã ɖe eme. Eya ta anye nu gbegblẽ wɔwɔ le Mawu ŋkume be ŋutsu kple nyɔnu siwo meɖe wo nɔewo o la nanɔ anyi ɖekae nenye be woɖoe be yewoava ɖe yewo nɔewo gɔ̃ hã.
Ke ne ŋutsua kple nyɔnua lɔ̃ wo nɔewo vevie ya ɖe? Mawu gabia tso wo si kokoko be woaɖe wo nɔewo hafi ade wo nɔewo gbɔ. Mawue wɔ mí hede ŋutete mía me be míalɔ̃ ame. Mawu fe nɔnɔme vevitɔe nye lɔlɔ̃. (1 Yohanes 4:8) Eya ta eme kɔ fãa be susu vevi aɖewo tae wòbia be ŋutsu kple nyɔnu naɖe wo nɔewo godoo hafi ade wo nɔewo gbɔ ɖo.
Srɔ̃ Nu Geɖe Wu
DZIDZƆ ATE ŊU ANƆ WÒ ƑOMEA ME
Mina Mawu Nafia Mɔ Mi Ne Dzidzɔ Nanɔ Miafe Srɔ̃ɖeɖea Me
Nyabiase bɔbɔe eve siawo ate ŋu akpe ɖe mia ŋu miafe srɔ̃ɖeɖea nakpɔ dzidzedze wu.


text:
Nu Kae Mawɔ Be Mawɔ Dɔ Nyuie Le Suku?
Nu si nàte ŋu awɔ
Susu nyui nenɔ asiwò! Mègaɖe dzi le ɖokuiwò fo ahasusui be yemate ŋu awɔ dɔ nyuie gbeɖe o. Ne eva susu me na wò be yemate ŋui o la, gblɔ na ɖokuiwò be yeate ŋu. Le kpɔɖeŋu me, esi amewo tsɔ nya ɖe apostolo Paulo ŋu be nufofo fe ŋutete mele esi o (ɖewohĩ si dzi womete ŋu ɖo kpee o) la, egblɔ na wo be: “
Gake ne nyemebi le nufofo me o kura gɔ̃ hã la, nyemele nenema le sidzedze ya me o.” (2 Korintotɔwo 10:10; 11:6) Paulo nya be ne yemebi le nanewo me o hã la, yetea ŋu wɔa nanewo ya nyuie. Ke wò ya ɖe? Nu ka nètea ŋu wɔna nyuie? Ne mènyae o la, ɖe manyo be nàbia ame aɖe si bua nuwo ŋu nyuie oa? Xɔlɔ̃ sia tɔgbi ate ŋu akpe ɖe ŋuwò nànya nu siwo nètea ŋu wɔna nyuie ale be nàte ŋu ayi ŋgɔ le wo me geɖe wu.
Tu nusɔsrɔ̃ fe ɖoɖo nyui ɖo. Mɔ bɔbɔe aɖeke meli si dzi nàto akpɔ dzidzedze le suku o. Ele be nàsrɔ̃ nu godoo. Ele eme be, nya siawo vea to me na ame ɣeaɖewoɣi ya. Ke hã, viɖe le nusɔsrɔ̃ ŋu. Le nyatefe me la, ne èdo vevie nu vie la, ate ŋu ase vivi nɛ. Gake be nusɔsrɔ̃ fe ɖoɖo nyuiwo nanɔ asiwò la, ele be nàwɔ ɖoɖo ɖe wò ɣeyiɣiwo ŋu. Ðo ŋku edzi be ele be nàna nusɔsrɔ̃ naxɔ nɔfe vevi aɖe le wò ɖoɖowo me. Nyatefee, Biblia gblɔ be: “
nukoɣi li” eye “
ɣeɖuɣi li.” (Nyagblɔla 3:1, 4; 11:9) Eya ta, esi wònye sɔhɛe nènye ta la, adi be yeagblẽ ɣeyiɣi aɖe ɖi si nàtsɔ aɖe modzakae. Gake Nyagblɔla 11:4 xlɔ̃ nu be: “
Ame si le to lém ɖe ya ŋu la, mafã nuku o, eye ame si le ŋku lém ɖe alilikpo ŋu la, maŋe nu o.” Nufiame kae le eme na mí? Mègahe megbelele o. Esia ana nu vevitɔwo natsi mawɔmawɔ. Srɔ̃ nu gbã hafi nàyi aɖaɖe modzaka. Mègatsi dzi o—àte ŋu akpɔ ɣeyiɣi ɖe evea siaa ŋu!


text: 21 Ke esi wòfɔ mo dzi la, ekpɔ kesinɔtɔwo wole wofe nunanawo dam ɖe nudzɔɖakaawo me.+2 Eye wòkpɔ ahosi dahe aɖe wòtsɔ gaku sue eve, siwo fe home le sue ŋutɔ* la, va de eme le afi ma,+3 eye wògblɔ be: “Vavã mele egblɔm na mi be, ahosi dahe sia tsɔ geɖe de eme wu wo katã.+4 Elabena ame siawo katã tsɔ wofe nu gbogboawo fe ɖe ko de eme, ke ahosia ya tso efe ahedada me tsɔ nu siwo katã le esi, siwo nu wòanɔ agbe ɖo la, de eme.”+5 Emegbe esi ame aɖewo le nu fom tso ale si woɖo atsyɔ̃ na gbedoxɔa kple kpe nyuiwo kpakple nu siwo ŋuti wokɔ ŋu la,+6 egblɔ be: “Nu siawo siwo kpɔm miele la, ŋkekewo gbɔna, esime womele kpe gblẽ ge ɖe kpe dzi le afi sia, si womamu afu anyi o.”+7 Eya ta wobiae be: “Nufiala, ɣekaɣie nu siawo adzɔ ŋutɔŋutɔ, eye nu kae anye dzesi na ɣeyiɣi si me nu siawo adzɔ?”+8 Eɖo eŋu be: “Mikpɔ nyuie be woagaflu mi o,+ elabena ame geɖewo ava yɔ nye ŋkɔ ɖe wo ɖokuiwo ŋu agblɔ be, ‘Nyee,’ eye woagblɔ be, ‘Ɣeyiɣi ɖoɖi la gogo.’ Migadze wo yome o.+9 Eye ne miese aʋawɔwɔwo kple zitɔtɔwo* ŋu nya la, dzika megatso mia fo o. Elabena ele be nu siawo nava eme gbã, gake nuwuwu la mava enumake o.”+10 Eye wògblɔ na wo be: “Dukɔ atso ɖe dukɔ ŋu,+ eye fiaɖufe ɖe fiaɖufe ŋu.+11 Anyigba aʋuʋu ŋɔdzitɔe le tefetefewo, eye dɔwuame kple dɔvɔ̃wo ava tefetefewo;+ eye woakpɔ nu dovoɖinamewo kple dzesi gãwo tso dzifo.12 “Ke hafi nu siawo katã nadzɔ la, amewo alé mi, woati mia yome,+ woakplɔ mi ayi fufofewo, eye woade mi gaxɔwo me. Woakplɔ mi ayi dufiawo kple nutodziɖulawo ŋkume le nye ŋkɔ la ta.+13 Esia ana mɔnukpɔkpɔ mi miaɖi ɖase.14 Eya ta miɖoe le miafe dzi me be miagabu ale si miaʋli mia ɖokui tae la ŋu do ŋgɔ o,+15 elabena mana nya kple nunya mi, eye ame siwo katã tsi tsitre ɖe mia ŋu la mate ŋu anɔ te ɖe wo nu alo atsi tsitre ɖe wo ŋu o.+16 Azɔ hã, mia dzilawo kple mia nɔviŋutsuwo, miafe fometɔwo kple mia xɔlɔ̃wo gɔ̃ hã ade mi asi, eye woawu mia dometɔ aɖewo,+17 eye amewo katã alé fu mi le nye ŋkɔ la ta.+18 Gake miafe taɖa ɖeka pɛ hã matsrɔ̃ o.+19 Ne miedo dzi la, miaɖe miafe agbewo.*+20 “Ke ne miekpɔ aʋakɔwo ɖe to ɖe Yerusalem la,+ ekema minyae be efe afedozuɣi gogo.+21 Ekema ame siwo le Yudea la nasi ayi towo dzi,+ eye ame siwo le Yerusalem la nadzo, eye ame siwo le agbletawo la nagatrɔ ayi eme o,22 elabena ŋkeke siawo nye ʋɔnudrɔ̃ŋkekewo, ale be nu siwo katã woŋlɔ ɖi la nava eme.23 Baba na funɔwo kple ame siwo le no nam vi le ŋkeke mawo me!+ Elabena fukpekpe sesẽ ava anyigba dzi, eye woado dɔmedzoe ɖe dukɔ sia ŋu.24 Woadze yi nu, eye woaɖe aboyo wo ayi dukɔwo katã me;+ eye dukɔwo* atu afɔ Yerusalem dzi va se ɖe esime dukɔwo* fe ɣeyiɣi ɖoɖiawo nawu enu.+25 “Eye dzesiwo ado ɖe ɣe, ɣleti kple ɣletiviwo me,+ eye ŋɔdzi alé dukɔwo vevie le anyigba dzi, eye woatɔtɔ le atsiafu fe gbeɖeɖe kple efe agbodzedze ta.26 Amewo aku fenyi le vɔvɔ̃ kple mɔkpɔkpɔ na nu siwo gbɔna dzɔdzɔ ge le anyigba bliboa dzi la ta, elabena woaʋuʋu dzifowo fe ŋusẽwo.27 Ɣemaɣi la, woakpɔ Amegbetɔvi+ la le alilikpo me gbɔna kple ŋusẽ kpakple ŋutikɔkɔe gã.+28 Ke ne nu siawo de asi dzɔdzɔ me la, mitsi tre miadzɔ kã, eye miafɔ ta dzi, elabena miafe ɖeɖe gogo.”29 Eye wòdo lo sia na wo be: “Milé ŋku ɖe gboti kple ati bubuwo katã ŋu.+30 Ne miekpɔ wo wole aŋgba tom ko la, mienyana be dzomeŋɔli gogo.31 Nenema kee miawo hã, ne miekpɔ nu siawo le dzɔdzɔm la, midze sii be Mawu Fiaɖufe la gogo.32 Vavã mele egblɔm na mi be, dzidzime sia nu mele yiyi ge akpɔ o, va se ɖe esime nu siawo katã va eme.+33 Dzifo kple anyigba nu ava yi, ke nye nyawo ya nu mava yi akpɔ o.”+34 “Ke mikpɔ mia ɖokui dzi nyuie be nu tsu ɖuɖu kple aha tsu nono+ kpakple agbemedzimaɖitsitsiwo+ nagate miafe dzi ɖe to gbeɖe o, ne ŋkeke ma nagaɖi ɖe mi35 abe mɔ̃ ene o.+ Elabena ava ame siwo katã le anyigba bliboa dzi la dzi.36 Eya ta minɔ ŋudzɔ,+ eye minɔ kokofofo dzi ɖaasi,+ be miate ŋu asi le nu siawo katã, siwo gbɔna dzɔdzɔ ge la nu, eye miate ŋu atsi tsitre ɖe Amegbetɔvi la ŋkume.”+37 Ale le ŋkeke me la, efiaa nu le gbedoxɔa me, ke ne zã do la, edoa go yina ɖatsia to si woyɔna be Amito la dzi dɔna.38 Eye dukɔ blibo la katã vaa egbɔ ŋdi kanya le gbedoxɔa me va ɖoa toe.


text:
Biblia nye Yudatɔwo, Kristotɔwo fe hame vovoawo kpakple ha si woyɔna be "Eastern Orthodox" hame le yevugbe me la fe agbalẽ vevietɔ na sugbɔsugbɔ. Vovototo suea ɖewo le hasiawo fe Bibliawo me.
Yudatɔwo yɔna wofe Biblia be Tanak alo Hebri Biblia. Kristotɔwo hã yɔna wofe Biblia be Ŋɔŋlɔ Kɔkɔe. Wo ma agbalẽ sia ɖe akpa eve me. Akpa gbãtɔ enye Nubabla xoxoa eye evelia enye Nubabla yeyea. Kristotɔwo fe hamea ɖe wo tsɔ agbalẽ si wo yɔna be Apokrifa kpe ɖe wofe Biblia ŋuti. Agbalẽ ɖe wo le Roma "Catholic" kple "Eastern Orthodox" tɔwo fe Biblia me si wo mele Yudatɔwo fe Tanak me o.
Agbalẽ 39 ye le Hebri Biblia ( Hebri:תנ"ך) me. Ameaɖewo yɔnae be Hebri Biblia elabena Hebritɔwo gbɔ agbalẽa tso. Ameaɖewo hã wo yɔnae nenema elabena Hebrigbe me wo ŋlɔe ɖo. Eya wo ŋutɔ wo yɔnae be Tanak elabena wofe agbalẽ le akpa etɔ̃ me. Akpa etɔ̃ sia wonye Tora (nufafiawo), Nevi'im (nyagblɔɖilawo) kple Ketuvim (nuŋɔŋlɔwo).
Tora alo "nufafiawo" wonye Mose fe agbalẽ atɔ̃awo. Wo yɔna agbalẽ atɔ̃awo le Hebrigbe me be "Chumash" eye Helatɔwo hã wo yɔnae be "Pentateuch". Tora agbalẽawo wo nye:
Agbalẽ enyi siwo le N'viim la me wonye:
Agbalẽ wuiɖeka siwo le K'tuvim la me wonye:


text:
ÐE WOWƆEA?
Nu Siwo Kpena Ðe Sahara Dzogbe Dzi Ƒe Anyidi Ŋu Wònɔa Te Ðe Dzoxɔxɔ Nu
ANYIDI si woyɔna be klosalonyidi (silver ant) nye Sahara dzogbe dzi lã siwo tea ŋu nɔa te ɖe dzoxɔxɔ gbãgbãgbã nu wu la dometɔ ɖeka. Ne ŋdɔkutsua nu sẽ le ŋdɔ me le Sahara dzogbea dzi eye lã siwo léa anyidi sia ya di fafɛfe be ɖo la, anyidi sia doa go afɔtsɔtsɔe tso efe do me va dia nuɖuɖu siwo fe aɖewoe nye nugbagbevi siwo ŋdɔkutsu sesẽa wu.
Bu nya sia ŋu kpɔ: Nu vevi siwo kpena ɖe anyidi sia ŋue nye fu tɔxɛ aɖewo siwo wòto ɖe dzime kple efe axa eveawo si kpɔa eta tso dzoxɔxɔa me kple efe dɔme si fu mele o. Anyidi sia fe fu, siwo nana eŋuti nɔa dzo dam abe klosalo ene la nye fu lɛlɛlɛ siwo me to si le dzogoe etɔ̃etɔ̃ me le eye womedzɔ ɖe wo nɔewo dzi tututu o. To lɔbɔe siwo fe didime sɔ kple fuawo siwo ŋku mate ŋu akpɔ o siwo dze ŋgɔ wo nɔewo la le anyidia ŋu gake wozrɔ̃ le egɔme. Dɔ evee fu siawo wɔna nɛ. Gbã la, enana wònyaa dzoxɔxɔ si tso ɣea gbɔ. Evelia, ekpena ɖe eŋu wòɖea asi le dzoxɔxɔ si gena ɖe lãme nɛ la ŋu. Eye wowɔ efe dɔme si fu mele o la be wòanya dzoxɔxɔ si le dodom tso anyigbaa me la ɖa ne ele zɔzɔm. *
Nu mawoe kpena ɖe Sahara dzogbe dzi fe anyidia ŋu wònɔa te ɖe dzoxɔxɔ si fe dzidze nyea Celsius 53.6 si nye esi nu ko wòate ŋu anɔ te ɖo la nu. Numekulawo le ŋku lém ɖe nugbagbevi sue sia ŋu eye wole agbagba dzem be yewoawɔ aŋɔ tɔxɛ siwo ate ŋu ana nuwo nanɔ te ɖe dzoxɔxɔ nu, evɔ womazã yafamɔ̃wo nɛ o.
Nu kae nèsusu? Ðe nu siwo kpena ɖe Sahara dzogbe dzi fe anyidia ŋu wònɔa te ɖe dzoxɔxɔ nu la dzɔ le eɖokui sia? Alo Wɔla lae wɔea?
^ mm. 4 Nu vevi bubu siwo kpena ɖe eŋu hãe nye nunyiame tɔxɛ siwo dzoxɔxɔ gbãgbãgbã metea ŋu gblẽna o, efe afɔ legbee siwo kɔnɛ ɖe dzi be efe dɔme mekaa ke xɔdzo gbãgbãgbã la o eye wonana wòfua du kaba kple ale si wòbi ɖe mɔwo kpɔkpɔ dze sii me si kpena ɖe eŋu wòtoa mɔ kpuitɔ be wòaɖo efe do gbɔ kaba.


text:
SƆHƐWO BIANA BE
Ðe Mesu Te Na Gbeɖoɖoɖia?
Nu kae nye gbeɖoɖoɖi?
Ènye ɖekakpuivi evɔ wò kple ɖetugbui aɖe míezɔna edziedzi. Gbeɖoɖoɖi yea?
Ènye ɖekakpuivi eye ɖetugbui aɖe fe nu lé dzi na wò, alo ènye ɖetugbuivi eye ɖekakpuivi aɖe fe nu lé dzi na wò. Mieɖoa message geɖe ɖe mia nɔewo alo yɔa mia nɔewo le telefon dzi zi geɖe gbe sia gbe. Gbeɖoɖoɖi yea?
Ne mi ame evea miele mia tɔwo dome la, mia nɔewo ŋu koe miekpɔa vovo ɖo. Gbeɖoɖoɖia yea?
Anɔ eme be biabia gbãtɔ ŋu ɖoɖo masesẽ na wò o. Gake àtɔ sẽe hafi aɖo eve mamlɛawo ya ŋu. Nu ka koŋue nye gbeɖoɖoɖi?
Gbeɖoɖoɖi nye hadede ɖe sia ɖe si me ame aɖe koŋ fe nu nalé dzi na wò eye wò hã wò nu nalé dzi nɛ abe ale si wònɔna le srɔ̃tɔwo dome ene.
Eya ta biabia etɔ̃ mawo katã fe ŋuɖoɖoae nye ɛ̃. Ne ènye ɖekakpuivi eye ɖetugbuivi aɖe fe nu lé dzi na wò eye wò kplii míeɖoa dze edziedzi eɖanye le telefon dzi alo ŋkume kple ŋkume le adzame loo alo ame dome o, gbeɖoɖoɖie nye ema.
Taɖodzinu kae le gbeɖoɖoɖi ŋu?
Taɖodzinu nyui si le gbeɖoɖoɖi ŋue nye be wòakpe ɖe ɖekakpuiwo kple ɖetugbuiwo ŋu woalé ŋku ɖe wo nɔewo ŋu akpɔe ɖa be yewoate ŋu aɖe yewo nɔewo hã.
Enye nyatefe be menye taɖodzinu nyui siae le gbeɖoɖoɖi ŋu na hawòti aɖewo ya o. Ðewohĩ ɖetugbuiawo gbɔ nɔnɔ koe doa dzidzɔ na ɖekakpuiawo menye kple susu be yewoava ɖe wo o. Eye wo dometɔ aɖewo bua esia gɔ̃ hã be ana amewo nade bubu yewo ŋu ahabui be yewodze agbagba ŋutɔ ne wokpɔ yewo yewole zɔzɔm kple ɖetugbui mawo.
Zi geɖe la, madze-amewo-nakpɔ nuwɔna ma menɔa anyi etefe didina o. Nyɔnuvi aɖe si ŋkɔe nye Heather gblɔ be: “Sɔhɛ siwo ɖoa gbe ɖi la dometɔ geɖe dome klãna le kwasiɖa ɖeka alo eve megbe. Wova bua hadede kple amewo be enye ɣeyiɣi kpui aɖe fe nuwɔna, si wɔnɛ be ŋutete si wòhiã be woado dzi le srɔ̃ɖeɖe me la mesua wo si o ke boŋ srɔ̃gbegbe fe ŋutete koe va sua wo si.”
Edze fãa be ne èle zɔzɔm kple ame aɖe la, wò nuwɔna akpɔ ŋusẽ ɖe efe seselelãme dzi. Eya ta kpɔ egbɔ be taɖodzinu nyui aɖe tae yele gbe ɖom ɖi kple amea ɖo.—Luka 6:31.
Bu eŋu kpɔ: Ðe wòadzɔ dzi na wò ne ame aɖe na wòwɔ na wò abe ɖe wòdi be yeaɖe wò ene evɔ fefem ko wòle kpli wò abe ale si ko ɖeviwo fena kple fefenu eye kaka nàkpɔa wotsɔe fu gbe ɖe afi aɖe enea? Ekema wò hã mègawɔe ɖe ame aɖeke ŋu o! Biblia gblɔ be lɔlɔ̃ “mewɔa nu si mesɔ o.”—1 Korintotɔwo 13:4, 5.
Ðetugbui aɖe si ŋkɔe nye Chelsea gblɔ be: “Ewɔna nam ɣeaɖewoɣi be fefenu ko gbeɖoɖoɖi nye, gake menye fefenu wònye ne ame ɖeka tsɔe vevie evɔ ame evelia metsɔe nenema o.”
Aɖaŋuɖoɖo: Ne èdi be yeadzra ɖo ɖe gbeɖoɖoɖi kple srɔ̃ɖeɖe ŋu la, xlẽ 2 Petro 1:5-7 eye nàtia nɔnɔme nyui si nàdi be yeatu ɖo geɖe wu. Le ɣleti ɖeka megbe la, bu nu siwo gbegbe nèsrɔ̃ tso nɔnɔme ma ŋu kple ŋgɔyiyi si nèwɔ le eɖeɖe fia me ŋu.
Ðe metsi aɖo gbe ɖia?
Èsusu be fe nenie wòle be sɔhɛ naxɔ hafi ate ŋu aɖo gbe ɖi?
Azɔ bia nya sia ke dziwòlawo.
Anɔ eme be dziwòlawo fe ŋuɖoɖoa ato vovo na tɔwò. Ðewohĩ woasɔ! Nenye nenemae la, ke sɔhɛ dzenunya siwo ɖoe be yewomaɖo gbe ɖi o va se ɖe esime yewotsi na esia wɔwɔ hafi la dometɔ ɖekae nènye.
Nu mae Danielle si xɔ fe 17 ɖo be yeawɔ. Egblɔ be: “Esi mebu fe eve siwo ya yi ŋu la, mekpɔe be nu siwo madi be makpɔ le ame si maɖe ŋu to vovo na nu siwo madi egbea. Gake fifia kura gɔ̃ hã la, nyemeka ɖe ɖokuinye dzi be mesu te awɔ nyametsotso ma o. Malala fe ʋɛ aɖewo eye ne mese le ɖokuinye me be mesu te nyuie hena gbeɖoɖoɖi ko hafi maɖo gbe ɖi.”
Susu bubu aɖe hã li si ta wòanyo be ame nalala ɖo. Biblia zã nyagbɔgblɔ “sɔhɛnyenye me” tsɔ ɖɔ ɣeyiɣi gbãtɔ si me gbɔdɔdɔ fe dzodzro nu sẽna ɖe ame me eye ame fe nu tea ŋu léa dzi na ame vevie lae. (1 Korintotɔwo 7:36) Ne ènye ɖekakpui eye nèle ha dem kple ɖetugbui aɖe kplikplikpli le ɣeyiɣi vevi sia me la, ate ŋu ana dzodzro nanyɔ ɖe mia me eye wòakplɔ mi ade nu gbegblẽ wɔwɔ me.
Ele eme be hawòtiwo ya ate ŋu abui be naneke megblẽ le eŋu o ya. Wo dometɔ geɖe anya kpɔ dzidzɔ ɖe gbɔdɔdɔ ŋu gɔ̃ hã. Gake ele be wò ya nàdze nunya wu wo eye àte ŋui hã! (Romatɔwo 12:2) Biblia kura gɔ̃ hã xlɔ̃ nu wò be nàsi “le agbe gbegblẽ nɔnɔ nu.” (1 Korintotɔwo 6:18) Ne èlala va se ɖe esime nèto sɔhɛnyenye me do la, àte ŋu ‘afo asa na vɔ̃.’—Nyagblɔla 11:10.
Nu ka tae wòle be malala asu te hafi aɖo gbe ɖii?
Ne mèsu te na gbeɖoɖoɖi o gake èɖe mɔ wòble nuwò de eme la ɖeko wòanɔ abe ale si woazi ame aɖe dzi wòawɔ dodokpɔ mamlɛtɔ evɔ mekpɔ dze sukua dede gɔme teti gɔ̃ hã o ene. Edze fãa be nu sia mesɔ o! Ehiã be woana ɣeyiɣi wò nàsrɔ̃ nua nyuie ale be nànya kuxi siwo yeate ŋu ava do go le dodokpɔa wɔwɔ me.
Alea tututue wòle le gbeɖoɖoɖi hã gome.
Gbeɖoɖoɖi menye fefenu o. Eya ta hafi nàva tsɔ susu ɖo ame ɖeka aɖe ŋu la, ele be nàdi ɣeyiɣi asrɔ̃ nu tso nya vevi aɖe ŋu, eyae nye ale si nàdze xɔlɔ̃.
Ne èwɔ esia vɔ eye nèva do go ame si sɔ na wò emegbe la, awɔe be miafe kadodoa me asẽ goŋgoŋ. Le nyatefe me la, srɔ̃ɖeɖe like nyea xɔlɔ̃ eve fe ɖekawɔwɔ.
Ne èlala ʋɛe hafi va ɖo gbe ɖi kple ame aɖe la, maxɔ ablɔɖe le asiwò o. Ðe wòana ablɔɖe geɖe wu nasu asiwò boŋ ale be nàkpɔ “dzidzɔ le wò ɖekakpuime.” (Nyagblɔla 11:9) Esia ana ɣeyiɣi hã nasu asiwò nàtsɔ atrɔ asi le wò amenyenye ŋu, eye vevietɔ wu nàtsɔ atrɔ asi le wò mawusubɔsubɔ ŋu wòanyo wu.—Konyifahawo 3:27.
Gake fifia gɔ̃ hã, ɖekakpuiwo àte ŋu ase vivi na hadede kple ɖetugbuiwo eye ɖetugbuiwo hã ate ŋu awɔe nenema. Mɔ nyuitɔ ka dzie nàto awɔ esia? Kpɔ gome le wɔna siwo me sɔhɛwo kple ame tsitsiwo siaa tsaka le gome kpɔm le ɖekae. Ðetugbui aɖe si ŋkɔe nye Tammy gblɔ be: “Mesusu be ewɔwɔ alea vivina wu. Enyo wu be xɔlɔ̃ geɖewo nanɔ ame si.” Nenemae Monica hã kpɔe. Egblɔ be: “Nu nyui aɖee hadede le fufofo me nye. Elabe ana nàde ha kple ame siwo fe amenyenye le vovovo.”
Gake ne ètsɔ susu ɖo ame aɖe ŋu evɔ mèkpɔ tsi o la, dzigbagbã ko wòava nye na wò. Eya ta gbɔ dzi ɖi. Zã ɣeyiɣi sia nàtsɔ asrɔ̃ ale si wodzea xɔlɔ̃ hekpɔa xɔlɔ̃dzedzea tae. Eye ne èva tiae emegbe be yeaɖo gbe ɖi kple ame aɖe la, ànya ame si wò ŋutɔ nènye nyuie kple nɔnɔme siwo nàdi be nenɔ ame si ava nye yefe zɔhɛ le agbe me katã si la hã nyuie.
Srɔ̃ Nu Geɖe Wu
SƆHƐWO BIANA BE
Aleke Nàwɔ Anya Ame Si Sɔ Na Wò?
Aleke nàwɔ akpɔ nu siwo yi ŋgɔ wu gotagomedzedzeme ahanya nɔnɔme siwo ŋutɔŋutɔ le xɔ̃wòa si?


text:
ŊUTINYA 110
Timoteo—Paulo Ƒe Kpeɖeŋutɔ Yeye
ÐEKAKPUI si kpɔm nèle le apostolo Paulo gbɔ lae nye Timoteo. Timoteo le efe fometɔwo gbɔ le Listra. Dadaa ŋkɔe nye Eunike, eye mamaa nye Loide.
Zi etɔ̃lia enye sia Paulo yi ɖe Listra. Anye fe ɖeka enye si va yi la, Paulo kple Barnaba wova afisia zi gbãtɔ le gbefãɖeɖe fe mɔzɔzɔ me. Ke fifia Paulo gatrɔ va kple exɔlɔ̃ Sila.
Ènya nya, si gblɔm Paulo le na Timoteo mahã? Ele ebiam be: ‘Àdi be yeakpe ɖe mí kple Sila ŋua? Àte ŋu akpe ɖe mía ŋu míaɖe gbefã na amewo le didifewo.’
Timoteo ɖo ŋu be: ‘Ẽ, medi be mayi.’ Eyata etefe medidi o la, Timoteo dzo le efe fomea gbɔ hekplɔ Paulo kple Sila ɖo. Gake hafi míasrɔ̃ nu tso wofe mɔzɔzɔa ŋu la, na míakpɔ nusi va dzɔ ɖe Paulo dzi la ɖa. Anɔ abe fe 17 enye si ene tso esime Yesu ɖe eɖokui fiae le Damasko-mɔ dzi.
Ðo ŋku edzi be Paulo va Damasko be yeawɔ nuvevi Yesu fe nusrɔ̃lawo, gake fifia eya ŋutɔ va zu nusrɔ̃la! Emegbe la, futɔ aɖewo ɖo be yewoawu Paulo, elabena womedi efe nufiafia tso Yesu ŋuti o. Gake nusrɔ̃lawo kpe ɖe Paulo ŋu wòsi. Wodee kusi me heɖiɖii to gli ta ɖe dua godo.
Emegbe la, Paulo yi ɖaɖe gbefã le Antioxia. Afisiae woyɔ Kristo yomedzelawo le zi gbãtɔ be Kristotɔwo. Wodɔ Paulo kple Barnaba tso Antioxia be woayi aɖe gbefã le du, siwo le didife me. Du, siwo me wode la ɖekae nye Listra, Timoteo dedu me.
Azɔ abe fe ɖeka ene megbe la, Paulo wɔ mɔzɔzɔ evelia hetrɔ va Listra. Esi Timoteo kpe ɖe Paulo kple Sila ŋu la, ènya afisi woyia? Kpɔ anyigbatata la ɖa, ne míasrɔ̃ tefe aɖewo ŋkɔ.
Gbã la, woyi Ikonio, si te ɖe wo ŋu la me; emegbe woyi du evelia, si nye Antioxia la me. Wozɔ to afima ɖo ta Troa, heyi Filipi, Tesalonika, kple Beroia. Èkpɔ Atene le anyigbatata la dzia? Paulo ɖe gbefã le afima. Emegbe woɖe gbefã le Korinto hena fe ɖeka kple afã. Mlɔeba la, wotɔ ɖe Efeso vie. Emegbe woɖo tɔdziʋu hetrɔ va Kaisarea, hezɔ ɖo ta Antioxia, afisi Paulo nɔ la.
Eyata Timoteo zɔ mɔ kilometa alafa geɖe kpe ɖe Paulo ŋu woɖe gbefã “nyanyui” la, eye woɖo Kristo-hame geɖe anyi. Ne ètsi la, mànye Mawu subɔla nutefewɔla abe Timoteo ene oa?


text:
ENUPKLAPKLA 17
Lé ekán lɔ mɛ hamɛwo jikpɔtɔwo kpenɔ do mì nu doɔ?
Bibla kpaxwe ci yí nyi Kristotɔwo Grɛki Ŋwlɛnŋwlɛnwo xo nuxu sugbɔ so Barnaba koɖo apostolo Pɔlu nu. Ŋsu cɛwo nyi ekán lɔ mɛ hamɛwo jikpɔtɔ ciwo yí vayi jinɔ hamɛ ɖekaɖeka kpɔ le exwe sanŋdi ŋkɔtɔ mɛ. Nyi yí taɖoɔ? Ðoɔ, wosɔ eɖe le mɛ nɔ wowo nɔvi Kristotɔwo sugbɔ. Pɔlu nu mɔ, yi drodroɔ ye veviɖe mɔ yewo “atrɔ ayi eju lɔwo mɛ akpɔ lé nɔvi” xɔsetɔwo le do. Éle gbesɔsɔmɛ yí azɔn mɔ kpeci nɛniɖe to emɔ ji alo etɔ ji ayi nɔviwo gbɔ keŋ ado ŋsɛn wo. (Edɔwawawo 15:36) Edro ŋtɔ́ hanke yí le ekán lɔ mɛ hamɛwo jikpɔtɔ mìwo tɔwo mɛ le egbɛmɛ nɛ.
Wovadonɔ ŋsɛn mì. Ekán lɔ mɛ hamɛwo jikpɔtɔ ɖeka jinɔ hamɛ ciwo yí ayi 20 han kpɔ, yí wanɔ kwɛshila ɖeka koɖo wo zeve le exwe ɖeka mɛ. Mìatɛnŋ akpla enu sugbɔ so enutɔxukpɔkpɔ ciwo yí sun nɔvi ŋsu cɛwo koɖo wowo shiwo shi, nɔ woɖe nyɔnu. Wojinɔ mɔ yewoajeshi ɖevihwɛwo koɖo jajɛwo ɖɛ nywiɖe. Wokplɔnɔ mì yi kunuɖegbe koɖo Bibla nukplaviwo gbɔ. Jikpɔtɔ cɛwo koɖo hamɛmɛshinshinwo wanɔ lɛngbɔkplɔkplɔdɔ keŋ asɔ do ŋsɛn mì. Wonanɔ nuxu wadɔdoamɛjiwo le bɔbɔwo koɖo takpekpewo mɛ.—Edɔwawawo 15:35.
Wosɔnɔ eɖe le mɛ nɔ amɛshiamɛ. Ekán lɔ mɛ hamɛwo jikpɔtɔwo sɔnɔ eɖe le lé hanci hamɛwo dokɔ gbla le Mawu sɛnsɛn mɛ do. Wowanɔ bɔbɔ koɖo hamɛmɛshinshinwo koɖo sumɔsumɔdɔwatɔwo keŋ akpɔ ŋkɔyiyi ci wowa yí aɖo aɖaŋ nɔ wo nɔ woawa wowo dɔwo nywiɖe. Wokpenɔ do emɔɖetɔwo nu nɔ wowo sɛnɛndɔ anyɔ doji, wogbejinɔ mɔ yewoajeshi amɛ yoyu ciwo yí va dokɔ ha koɖo mì ɖɛ keŋ ase ŋkɔyiyi ciwo yí wowakɔ le gbɔngbɔnmɛ. Ekán lɔ mɛ hamɛwo jikpɔtɔ domɛtɔ ɖekaɖeka lɔnnɔ faa yí sɔnɔ yiɖeki jonɔ shigbe mìwo “bɔdonutɔ [yí] wanɔ edɔ” nɔ mìwo nyɔna. (2 Korɛntitɔwo 8:23) Ele mɔ mìaɖyi wo le wowo xɔse koɖo lé hanci wodokɔ vevi nu le Mawu sɛnsɛn mɛ. —Ebretɔwo 13:7.
Nyi yí taɖo ekán lɔ mɛ hamɛwo jikpɔtɔwo va jinɔ hamɛwo kpɔɔ?
Lé àwɛ akpɔ nyɔna so wowo vava mɛɔ?


text: 5 Esi wòkpɔ amehawo la, eyi to aɖe dzi, eye esi wòbɔbɔ nɔ anyi la, efe nusrɔ̃lawo va egbɔ.2 Eye wòde asi nufiafia wo me be:3 “Dzidzɔtɔwoe nye ame siwo nyae be gbɔgbɔmenuwo+ hiã yewo, elabena woawo tɔe nye Dzifofiaɖufe la.4 “Dzidzɔtɔwoe nye ame siwo le nu xam, elabena woafa akɔ na wo.+5 “Dzidzɔtɔwoe nye ame fafawo,+ elabena woanyi anyigba la dome.+6 “Dzidzɔtɔwoe nye ame siwo dzɔdzɔenyenye fe dɔ kple tsikɔ le wuwum,+ elabena woaɖi fo na wo.+7 “Dzidzɔtɔwoe nye nublanuikpɔlawo,+ elabena woakpɔ nublanui na wo.8 “Dzidzɔtɔwoe nye ame siwo dza le dzi me,+ elabena woakpɔ Mawu.9 “Dzidzɔtɔwoe nye ame siwo wɔa ŋutifafa,*+ elabena woayɔ wo be Mawu viwo.10 “Dzidzɔtɔwoe nye ame siwo yome wotina le dzɔdzɔenyenye ta,+ elabena wo tɔe nye Dzifofiaɖufe la.11 “Dzidzɔtɔwoe mianye ne amewo doa vlo mi,+ tia mia yome,+ eye wokaa aʋatso gblɔa nya vɔ̃ ɖe sia ɖe fomevi ɖe mia ŋu le tanye.+12 Mitso aseye, eye migli kple dzidzɔ,+ elabena miafe fetu+ lolo le dzifo, elabena nenema kee woti nyagblɔɖila siwo do ŋgɔ na mi hã yome.+13 “Miawoe nye anyigba la fe dze;+ ke ne dze bu efe ŋusẽ ɖe, nu kae woawɔ nɛ be wòagaɖɔ ɖo? Womagate ŋu awɔ eŋudɔ na naneke o, ɖeko woatsɔe afu gbe ɖe xexe+ be amewo nazɔ edzi.14 “Miawoe nye xexea fe kekeli.+ Du si le to dzi la, womate ŋu aɣlae o.15 Womesia akaɖi dana ɖe kusi* te o, ke ɖe akaɖiti dzi boŋ, eye wòklẽna na ame siwo katã le afea me.+16 Nenema kee mina miafe kekeli naklẽ le amewo ŋkume,+ ale be woakpɔ miafe dɔ nyui wɔwɔwo,+ eye woakafu mia Fofo si le dzifo.+17 “Migasusu be ɖe meva Se la kple Nyagblɔɖilawo fe nyawo ɖe ge ɖa o. Nyemeva wo ɖe ge ɖa o, ke boŋ be mana woava eme.+18 Mele egblɔm na mi le nyatefe me be, ne dzifo kple anyigba nu ate ŋu ayi gɔ̃ hã la, Sea fe ŋɔŋlɔdzesi suetɔ kekeake alo ŋɔŋlɔdzesi aɖe fe kakɛ aɖeke nu mayi o, va se ɖe esime nu siawo katã va eme.+19 Eya ta ame si daa se suetɔ siawo dometɔ ɖeka pɛ dzi, eye wòfiaa amewo be woawɔ nenema la, madze na Dzifofiaɖufea me yiyi o. Ke ame si wɔna ɖe se siawo dzi, eye wòfiaa wo amewo la, adze na Dzifofiaɖufea me yiyi.20 Elabena mele egblɔm na mi be, ne miafe dzɔdzɔenyenye mefo agbalẽfialawo kple Farisitɔwo+ tɔ ta sãa o la, miele Dzifofiaɖufe la me yi ge akpɔ o.+21 “Miese wogblɔ na blematɔwo be: ‘Mègawu ame o,+ ke ame si wu ame la, adze ʋɔnudɔdrɔ̃.’+22 Ke nye la, mele egblɔm na mi be, ame si le dɔmedzoe+ dom ɖe nɔvia ŋu la, woabia akɔntae le ʋɔnudrɔ̃fe; eye ame si agblɔ gbɔɖiamenya ɖe nɔvia ŋu atsɔ ado vloe la, woabia akɔntae le Ʋɔnudrɔ̃fe Kɔkɔtɔ; eye ame si agblɔ be: ‘Èdzɔ lã ŋutɔ!’ la, adze na Gehena* fe dzo la me yiyi.+23 “Eya ta ne ètsɔ wò nunana va vɔsamlekpuia+ gbɔ, eye nèɖo ŋku edzi le afi ma be nya aɖe le nɔviwò si ɖe ŋuwò la,24 gblẽ wò nunana la ɖe afi ma le vɔsamlekpuia ŋgɔ, eye nàdzo ayi. Wɔ ŋutifafa kple nɔviwòa gbã, eye ne ètrɔ gbɔ la, nàtsɔ wò nunana la ana.+25 “Dzra wò kple ame si sama wò la dome ɖo kaba esi miele mɔa dzi yina, ale be ame si sama wò la nagatsɔ wò ade asi na ʋɔnudrɔ̃la, ne ʋɔnudrɔ̃la hã natsɔ wò ade asi na kpovitɔ, eye woade wò gaxɔ me o.+26 Vavã mele egblɔm na wò be, màdo go le afi ma akpɔ o va se ɖe esime nàxe gaku suetɔ kekeake* hã.27 “Miese wogblɔ be: ‘Mègawɔ ahasi o.’+28 Ke nye la, mele egblɔm na mi be, ame sia ame si le ŋku lém ɖe nyɔnu ŋu,+ eye wòdzroe la, ewɔ ahasi kplii xoxo le efe dzi me.+29 Eya ta ne wò ɖusimeŋku hea wò dea nu vɔ̃ me* la, hoe ɖa nàtsɔ afu gbe.+ Elabena anyo na wò be nàbú wò ŋutinuwo dometɔ ɖeka wu be woatsɔ wò ameti blibo la afu gbe ɖe Gehena.*+30 Nenema ke ne wò nuɖusi hea wò dea nu vɔ̃ me la, lãe ɖa nàtsɔ afu gbe.+ Elabena anyo na wò be nàbú wò ŋutinuwo dometɔ ɖeka wu be wò ameti blibo la nayi Gehena.*+31 “Wogblɔ hã be: ‘Ame si gbe srɔ̃a la, nena srɔ̃gbegbalẽe.’+32 Ke nye la, mele egblɔm na mi be, ame si gbe srɔ̃a ne menye le ahasiwɔwɔ* ta o la, ede nyɔnua ahasiwɔwɔ fe tetekpɔ me, eye ame sia ame si ɖe nyɔnu si wogbe la, ewɔ ahasi.+33 “Miese hã be wogblɔ na blematɔwo be: ‘Mègaka atam nàgbe edziwɔwɔ o,+ ke boŋ nàxe wò adzɔgbeɖefewo na Yehowa.’*+34 Ke nye la, mele egblɔm na mi be: Migatà naneke o,+ eɖanye dzifo o, elabena Mawu fe fiazikpui wònye;35 alo anyigba o, elabena efe afɔɖodzinue;+ alo Yerusalem o, elabena Fiagã la fe due.+36 Eye mègatà wò ta hã o, elabena màte ŋu atrɔ ɖakui ɖeka wòazu ɣie alo yibɔ o.37 Mina miafe ‘Ɛ̃’ nanye ɛ̃, eye miafe ‘Ao’ nanye ao,+ elabena nu si wu esiawo la, vɔ̃ɖitɔ la gbɔe wòtso.+38 “Miese wogblɔ be: ‘Ŋku ɖe ŋku tefe, eye aɖu ɖe aɖu tefe.’+39 Ke nye la, mele egblɔm na mi be: Migatsi tsitre ɖe ame vɔ̃ɖi la ŋu o, ke boŋ ame si ke fo wò ɖusitome la, trɔ ekemɛ hã nɛ.+40 Eye ne ame aɖe di be yeahe wò ayi ʋɔnu ne yeaxɔ wò awutewui la, tsɔ wò awudziwui hã nɛ;+41 eye ne ŋusẽtɔ aɖe zi dziwò be nàwɔ dɔ aɖe na ye ahazɔ kpli ye agbadrofe ɖeka* la, zɔ agbadrofe eve kplii.42 Na nu ame si le nu biam wò, eye mègatrɔ megbe de ame si di be nàdo nu na ye la o.*+43 “Miese wogblɔ be: ‘Lɔ̃ hawòvi,+ eye nàlé fu wò futɔ.’44 Ke nye la, mele egblɔm na mi be: Miyi edzi mialɔ̃ miafe futɔwo,+ eye minɔ gbe dom ɖa ɖe ame siwo tia mia yome la ta,+45 ne miazu mia Fofo si le dzifowo la fe viwo,+ elabena enana efe ɣe dzena na ame vɔ̃ɖiwo kple ame nyuiwo, eye wònana tsi dzana na ame dzɔdzɔewo kple ame madzɔmadzɔwo siaa.+46 Elabena ne ame siwo lɔ̃a mi koe mielɔ̃na ɖe, fetu kae le eme na mi?+ Ðe adzɔxɔlawo hã mewɔna nenema ke oa?47 Eye ne mia nɔviwo koe miedoa gbe na ɖe, nu tɔxɛ kae wònye wɔm miele? Ðe dukɔwo me tɔwo hã mewɔna nenema ke oa?48 Eya ta mizu blibo, abe ale si mia Fofo si le dzifo la le bliboe ene.+


text:
Nu Kae 666 Fia?
Ale si Biblia ɖo eŋui
Le Biblia-gbalẽ mamlɛtɔ fe nya nu la, 666 nye lã wɔadã aɖe fe xexlẽdzesi alo ŋkɔ. Wokpɔ lã wɔadã sia si si ta adre le eye wòto dzo ewo la do tso atsiafu me. (Nyaɖeɖefia 13:1, 17, 18) Lã sia le tsitre ɖi na xexea me fe dunyahenuɖoanyi siwo ɖua “to sia to kple ame ɖe sia ɖe fomevi kple gbegbɔgblɔ sia gbegbɔgblɔ kpakple dukɔ sia dukɔ dzi.” (Nyaɖeɖefia 13:7) Ŋkɔ 666 ɖee fia be dunyahenuɖoanyi siawo do kpo nu kura le Mawu ŋkume. Le mɔ ka nu?
Menye dzesi dzro aɖe koe o. Gɔmesese nɔa ŋkɔ siwo Mawu naa amewo kple nuwo la si. Le kpɔɖeŋu me, Mawu na ŋkɔ Abram, si gɔmee nye “Fofo Le Kɔkɔfe (Wodoe Ðe Dzi)” be Abraham, si gɔmee nye “Amehawo Fofo (Ame Geɖewo Fofo)” esime Mawu do ŋugbe nɛ be yeana wòazu “dukɔ geɖewo fofo.” (1 Mose 17:5, etenuŋɔŋlɔ) Nenema ke Mawu na ŋkɔ 666 lã wɔadã la tsɔ fia nane koŋ tso efe nɔnɔme ŋu.
Xexlẽdzesi ade fia blibomademade. Zi geɖe la, wozãa xexlẽdzesiwo le kpɔɖeŋumɔ nu le Biblia me. Xexlẽdzesi si nye adre fiaa nu si de keŋkeŋ alo de blibo. Ade, si nye ɖeka to le adre me, fiaa nu si mede blibo o alo do kpo nu le Mawu ŋkume, eye wotea ŋu zãnɛ hã tsɔ doa fome kple Mawu fe futɔwo.
Wogblɔe zi etɔ̃ tsɔ te gbe ɖe edzi. Ɣeaɖewoɣi la, wogblɔa nyawo zi etɔ̃ le Biblia me tsɔ tea gbe ɖe nyaa dzi. (Nyaɖeɖefia 4:8; 8:13) Eya ta ŋkɔ 666 te gbe ɖe ale si Mawu bua amegbetɔwo fe dziɖuɖuwo be wodo kpo nu keŋkeŋ la dzi. Womete ŋu he ŋutifafa kple dedienɔnɔ mavɔ vɛ o. Mawu Fiaɖufea koe ahe nu siawo vɛ.
Lã wɔadã la fe dzesi
Biblia gblɔ be amewo xɔ “lã wɔadã la fe dzesi,” elabena “wodze lã la yome” hede ta agu nɛ. (Nyaɖeɖefia 13:3, 4; 16:2) Wowɔa esia ne wode ta agu na wofe dukɔa, efe dzesiwo kple efe aʋawɔŋusẽwo. Numekugbalẽ aɖe (The Encyclopedia of Religion) gblɔ be: “Dulɔlɔ̃ va zu subɔsubɔmɔnu vevitɔ le egbexexea me.” *
Aleke ame xɔa lã wɔadã la fe dzesia ɖe efe nuɖusi alo ŋgonu? (Nyaɖeɖefia 13:16) Mawu gblɔ tso se siwo wòde na Israel-dukɔa ŋu be: “Mibla wo ɖe miafe asi ŋu abe ŋkuɖodzinu ene, eye woanɔ abe ŋgoblanu ene le miafe ŋgonu.” (5 Mose 11:18) Esia mefia be Israel-viwo nade dzesi wofe asiwo ŋu kple ŋgonu ŋutɔŋutɔ o, ke boŋ nu si wòfiae nye be Mawu fe nyawo nafia mɔ wo le wofe nuwɔnawo kple wofe tamesusuwo katã me. Nenema ke mefia be ame siwo dea ta agu na lã la taa 666 ɖe ŋuti ŋutɔŋutɔ o, ke boŋ nu si dzesia fia le ame siawo ŋu le kpɔɖeŋumɔ nue nye be woɖe mɔ xexe sia me dziɖuɖuwo kpɔ ŋusẽ ɖe wofe agbe dzi. Ame siwo xɔ lã fe dzesia la tsi tre ɖe Mawu ŋu.
^ mm. 8 Kpɔ agbalẽ siwo nye Nationalism in a Global Era, axa 134 kple Nationalism and the Mind: Essays on Modern Culture, axa 94 hã.
Srɔ̃ Nu Geɖe Wu
GBETAKPƆXƆ
Ðe Wòle Be Nàvɔ̃ Na Xexea Me Ƒe Nuwuwua?
Ðewohĩ nu si tututu Biblia gblɔ tso xexea fe nuwuwu ŋu la awɔ nuku na wò.


text:
Ðe Biblia Ate Ŋu Akpe Ðe Ŋunye Ne Melé Blanuia?
Ale si Biblia ɖo eŋui
Ɛ̃, elabe “Mawu, ame si faa akɔ na ame siwo ŋu nu te la” gbɔe kpekpeɖeŋu nyuitɔ kekeake tsona.
Ale si Mawu kpena ɖe ame siwo lé blanui ŋui
Ŋusẽ.
Mawu ‘ado ŋusẽ’ wò. Esia mefia be aɖe wò kuxiawo katã ɖa o, ke boŋ aɖo wò gbedodoɖawo ŋu ne èdo gbe ɖa nɛ be wòado ŋusẽ ye yeanɔ te ɖe kuxia nu. (Filipitɔwo 4:13)
Ka ɖe edzi be ele klalo be yease wò gbedodoɖawo, elabe Biblia gblɔ be: “Yehowa tsɔ ɖe ame siwo fe dzi gbã gudugudu la gbɔ, eye wòxɔna na ame siwo fe gbɔgbɔ wofo fu anyi.” (Psalmo 34:19)Le nyatefe me la, Mawu ate ŋu ase gbe siwo nàdo ɖa nɛ be wòakpe ɖe ye ŋu, nenye be mete ŋu gblɔ ale si tututu nèle sesem le ɖokuiwò me nɛ o hã.
—Romatɔwo 8:26, 27.
Kpɔɖeŋu nyuiwo.
Biblia-ŋlɔla aɖe do gbe ɖa na Mawu be: “Yehowa, [nye nuxaxa fe] globofe mele yɔwòm tso!”Hakpala sia kpɔ akɔfafa le efe blanuilélea me esi wòɖo ŋku edzi be Mawu lɔ̃na faa tsɔa míafe vodadawo kea mí.
Eya tae wògblɔ na Mawu be: “Yehowa, ne èbe, yealé vodadawo ɖi la, Afetɔ, ame ka anɔ te ma? Elabena gbɔwò tsɔtsɔke le, ne woavɔ̃ wò.”
—Psalmo 130:1, 3, 4.
Mɔkpɔkpɔ. Tsɔ kpe ɖe ale si Mawu faa akɔ na mí egbeae ŋu la, edo ŋugbe be yeaɖe kuxi siwo katã nana míeléa blanui la ɖa keŋkeŋ.
Ne ŋugbedodo ma va eme la, “womagaɖo ŋku tsãtɔwo [siwo dome blanuiléledɔ hã le] dzi, alo woava ame fe ta me o.”—Yesaya 65:17.
De Dzesii: Togbɔ be mí Yehowa Ðasefowo míelɔ̃ ɖe edzi be Mawu naa kpekpeɖeŋu ame siwo lé blanui hã la, míeyia kɔdzi ne míele dɔ, siwo dometɔ ɖekae nye blanuiléledɔ sesẽ, lém. (Marko 2:17) Ke hã míekafua dɔdamɔnu aɖeke be eyae nyo wu o, eye míebunɛ be ame ŋutɔe atso nya me le nya mawo ŋu.
Srɔ̃ Nu Geɖe Wu
NYƆ!
Nu Ka Tae Maganɔ Agbe Ðo?
Nu kae ana ame nabu ku abe velia ene?


text:
Ðe Abosam Ate Ŋu Akpɔ Ŋuse Ðe Amegbetɔwo Dzia?
Ale si Biblia ɖo eŋui
Abosam kple gbɔgbɔ vɔ̃wo kpɔa ŋusẽ ɖe amegbetɔwo dzi ale gbegbe be Biblia gblɔ be: “Xexe blibo la katã le vɔ̃ɖitɔ la fe ŋusẽ te.” (1 Yohanes 5:19) Biblia fo nu tso mɔ siwo dzi Abosam tona kpɔa ŋusẽ ɖe amewo dzi la ŋu.
Beble. Biblia de dzi fo na Kristotɔwo be woanɔ “te sesĩe ɖe Abosam fe aɖaŋu vɔ̃wo nu.” (Efesotɔwo 6:11) Efe ayemɔwo dometɔ ɖekae nye be yeana amewo naxɔe ase be Mawu fe subɔlawoe yefe dɔlawo nye.—2 Korintotɔwo 11:13-15.
Gbɔgbɔyɔyɔ. Abosam toa gbɔgbɔyɔlawo, abe ŋɔliyɔlawo, afakalawo alo ɣletivimefakalawo ene dzi flua amewo. (5 Mose 18:10-12) Atike vɔ̃ɖi zazã, goloɖoɖo kple ŋugblemeyiyi ʋĩ si me woɖea nu sia nu ɖa le susu me keŋkeŋ hã nana gbɔgbɔ vɔ̃wo kpɔa ŋusẽ ɖe amewo dzi.—Luka 11:24-26.
Alakpasubɔsubɔha. Subɔsubɔha siwo fiaa alakpanuwo la flua amewo wogbea toɖoɖo Mawu. (1 Korintotɔwo 10:20) Biblia yɔ alakpadzixɔse mawo be “gbɔgbɔ vɔ̃wo fe nufiafiawo.”—1 Timoteo 4:1.
Gbɔgbɔdzeamedzi. Biblia fo nu tso ame siwo dzi gbɔgbɔ vɔ̃ɖiwo kpɔ ŋusẽ ɖo la ŋu. Ame siwo dzi gbɔgbɔawo dze la dometɔ aɖewo fe ŋku gbã alo wozu mumuwo eye ɖewo hã wɔ nu vevi wo ɖokuiwo.—Mateo 12:22; Marko 5:2-5.
Nu si nàwɔ be Abosam nagakpɔ ŋusẽ ɖe dziwò o
Mele be nàvɔ̃ na gbɔgbɔ vɔ̃wo fe ŋusẽkpɔɖeamedzi o, elabena Biblia fia nu si míawɔ atsɔ atsi tre ɖe Abosam ŋu la mí:
Dze agbagba nàde dzesi Abosam fe ayemɔwo ale be efe ‘nugbeɖoɖowo naganɔ manyamanya me na wò o.’—2 Korintotɔwo 2:11.
Na Biblia me sidzedze nasu asiwò eye nàwɔ ɖe nu siwo nèsrɔ̃ la dzi. Ne ètsɔ Biblia me mɔfiamewo wɔ dɔe la, akpɔ tawò be Abosam makpɔ ŋusẽ ɖe dziwò o.—Efesotɔwo 6:11-18.
Gblẽ nu siwo katã do ka kple gbɔgbɔ vɔ̃wo la do me. (Dɔwɔwɔwo 19:19) Esia dometɔ aɖewoe nye hadzidzi, agbalẽ, magazine, boblodogbalẽ kple video siwo katã doa gbɔgbɔyɔyɔ ɖe ŋgɔ.
Srɔ̃ Nu Geɖe Wu
Nuka Tututue Nye Biblia fe Nufiafia?
Gbɔgbɔmenuwɔwɔwo—Alesi Wokpɔa Ŋusẽ Ðe Mía Dzii
Biblia fo nu tso mawudɔlawo kple gbɔgbɔ vɔ̃wo siaa ŋu. Woli ŋutɔŋutɔa? Ðe woate ŋu akpɔ ŋusẽ ɖe wò agbenɔnɔ dzia?


text:
Ɣekaɣie Woŋlɔ Yesu Ŋuti Nyawo Ði?
Ale si Biblia ɖo eŋui
Apostolo Yohanes gblɔ tso Yesu fe agbemenudzɔdzɔ siwo ŋuti wòŋlɔ nu tsoe la ŋu be: “
Ame si kpɔe la ɖi ɖase, eye efe ɖaseɖiɖi la nye nyatefe, eye ame ma nya be nyatefenyawoe yegblɔna, bene miawo hã miaxɔe ase.”—Yohanes 19:35.
Susu siwo tae wòle be míaxɔ Nyanyuigbalẽ siwo Mateo, Marko, Luka kple Yohanes ŋlɔ la me nyawo dzi ase la dometɔ ɖekae nye be esime woŋlɔ ŋutinya mawo la, ame siwo kpɔ nudzɔdzɔawo tefe la dometɔ geɖe gakpɔtɔ le agbe ɣemaɣi. Le numekugbalẽ aɖewo fe nya nu la, woŋlɔ Mateo fe Nyanyuigbalẽa le fe 41 me, si nye fe enyi le Kristo fe ku megbe. Agbalẽnyala geɖe susui be woŋlɔe do megbe na fe ma, gake ame akpa gãtɔ lɔ̃ ɖe edzi be wowu Kristotɔwo Ƒe Hela Ŋɔŋlɔawo alo Nubabla Xoxoa ŋɔŋlɔ nu le fe alafa gbãtɔ me.
Ame siwo kpɔ Yesu esime wònɔ anyigba dzi, eye wokpɔ efe ku kple efe tsitretsitsi tefe la, ate ŋu aɖi ɖase tso Nya Nyui Gbalẽawo me nyawo fe nyatefenyenye ŋu. Ne ɖe wònye be ŋutinyawo mede pɛpɛpɛ o la, anye ne woʋu go esia bɔbɔe. Agbalẽnyalagã F. F. Bruce gblɔ be: “
Nu siwo na apostoloawo fe gbefãɖeɖedɔa ɖe kpe dometɔ ɖekae nye be wofo nu tso nu siwo ŋu wofe nyaselawo ŋutɔ nya nu tso la ŋu; womegblɔna ko be ‘mía ŋutɔwo míekpɔ etefe o,’ ke boŋ be ‘abe ale si mia ŋutɔwo hã mienyae ene’ (Dɔwɔwɔwo 2:22).”


text: 15 “Nyee nye wainti vavã la, eye Fofonyee nye agbledela la.2 Alɔ sia alɔ si le ŋunye, eye metsea ku o la, elãnɛ ɖa, eye ɖe sia ɖe si tsea ku la, eɖea eŋu, ale be wòatse ku geɖe wu.+3 Mia ŋuti kɔ xoxo le nya si megblɔ na mi la ta.+4 Miwɔ ɖeka kplim, eye nye hã mawɔ ɖeka kpli mi. Ale si ko alɔ la mate ŋu atse ku le eɖokui si o, negbe ɖe wòle wainti la ŋu hafi la, nenema kee miawo hã miate ŋui o, negbe ɖe miewɔ ɖeka kplim hafi.+5 Nyee nye wainti la; miawoe nye alɔawo. Ame si wɔa ɖeka kplim, eye nye hã mewɔa ɖeka kplii la, ame sia tsea ku geɖe;+ elabena nye manɔmee la, miate ŋu awɔ naneke kura o.6 Ne ame aɖe mewɔa ɖeka kplim o la, ele abe atilɔ si wolã ɖa tsɔ fu gbe ene, eye afu. Wofoa atilɔ siawo nu fu, eye wotsɔa wo dea dzo me wofiãna.7 Ne miewɔ ɖeka kplim, eye nye nyawo kpɔtɔ le mia me la, mibia nu sia nu si miedi, eye ava eme na mi.+8 Nu si me wodoa Fofonye ɖe dzi le lae nye be miayi edzi anɔ ku geɖe tsem, eye miaɖee afia be nye nusrɔ̃lawoe mienye.+9 Ale si ko Fofo la lɔ̃m,+ eye nye hã melɔ̃ mi la; miyi edzi mianɔ nye lɔlɔ̃ la me.10 Ne mielé nye seawo me ɖe asi la, ekema miayi edzi anɔ nye lɔlɔ̃ la me, abe ale si ko meléa Fofonye fe sewo me ɖe asi, eye mekpɔtɔ le efe lɔlɔ̃ la me ene.11 “Nya siawoe megblɔ na mi, be nye dzidzɔ la nanɔ mia me, eye miafe dzidzɔ la nagba go.+12 Se si nam mele mie nye be, mialɔ̃ mia nɔewo, abe ale si melɔ̃ mi ene.+13 Lɔlɔ̃ gã wu esia megale ame aɖeke si, be ame natsɔ efe agbe* aɖo anyi ɖe xɔlɔ̃awo ta o.+14 Ne miewɔa nu siwo fe se mede na mi la, ekema xɔ̃nyewoe mienye.+15 Nyemegayɔa mi be kluviwo o, elabena kluvi menyaa nu si efe afetɔ wɔna o. Ke boŋ meyɔa mi be xɔ̃nyewo, elabena nu siwo katã mese tso Fofonye gbɔ la, mena mienya wo.16 Menye miawoe tiam o, ke boŋ nyee tia mi, eye meɖo mi be miayi edzi anɔ ku tsem, eye miafe kutsetse la anɔ anyi ɖaa, ale be nu ka kee mieɖabia Fofo la le nye ŋkɔ me o, atsɔe ana mi.+17 “Nu siawo fe se dem mele na mi, be mialɔ̃ mia nɔewo.+18 Ne xexea lé fu mi la, minyae be etre fulélem.+19 Ne ɖe mienye xexea fe akpa aɖe la, anye ne xexea alɔ̃ eya ŋutɔ tɔwo. Ke esi mienye xexea fe akpa aɖeke o,+ hafi boŋ metia mi tso xexea me la, esia tae xexea léa fu mi ɖo.+20 Nya si megblɔ na mi la nenɔ susu me na mi be: Kluvi mewua efe afetɔ o. Ne woti yonyeme la, woati miawo hã mia yome;+ ne wolé nye nya me ɖe asi la, woalé mia tɔ hã me ɖe asi.21 Ke woawɔ nu siawo katã ɖe mia ŋu le nye ŋkɔ la ta, elabena womenya Ame si dɔm ɖa la o.+22 Ne ɖe nyemeva fo nu kpli wo o la, anye ne womaɖi nu vɔ̃ fe fɔ o.+ Ke azɔ la, taflatsɛdodo aɖeke mele wo si le wofe nu vɔ̃ ŋuti o.+23 Ame si lé fum la lé fu Fofonye hã.+24 Ne ɖe nyemewɔ dɔ siwo ame aɖeke mewɔ kpɔ o la le wo dome o la, anye ne womaɖi nu vɔ̃ fe fɔ o;+ ke azɔ la wokpɔ dɔ siwo mewɔ, eye wolé fu nye kple Fofonye siaa.25 Gake ele alea be nya si woŋlɔ ɖe wofe Se la me be, ‘Wolé fum dzodzro’+ la nava eme.26 Ne kpeɖeŋutɔ si maɖo ɖe mi tso Fofo la gbɔ, si nye nyatefegbɔgbɔ+ si Fofo la nana, va ɖo la, eya aɖi ɖase le ŋunye;+27 eye miawo hã miaɖi ɖase,+ elabena mieli kplim tso gɔmedzedzea me ke.


text: 1 Israel-fia+ Salomo,+ David+ vi, fe lododowoe nye esiawo:2 Ne woadze nunya+ eye woaxɔ amehehe;Ne woase nya goglowo gɔme;3 Ne woaxɔ hehe+ si naa gɔmesese deto sua ame si,Ne woawɔ nu dzɔdzɔe,+ abu nuwo ŋu nyuie*+ ahawɔ nu si le etefe;*4 Ne ame makpɔnutefewo nadze aɖaŋu;+Ne ɖekakpui nadze nunya eye tamebubuŋutete+ nasu esi.5 Nunyala asee, eye wòasrɔ̃ nu geɖe akpee;+Eye nugɔmesela axɔ mɔfiame nyuitɔwo,*+6 Ne wòase lododowo, abebubuwo,Nunyalawo fe nyawo kple wofe adzowo gɔme.+7 Yehowa vɔvɔ̃e nye sidzedze fe gɔmedzedze.+Bometsilawoe doa vlo nunya kple amehehe.+8 Vinye, se fofowò fe amehehe,+Eye mègagbe dawò fe nufiame*+ o.9 Elabena sefofotsihe dzeani wònye na wò ta+Kple kɔgɛ nyui na wò kɔ.+10 Vinye, ne nu vɔ̃ wɔlawo le nuwò blem la, mègalɔ̃ ɖe edzi o.+11 Ne wogblɔ be: “Yi kpli mí.Na míade xa akɔ ʋu ɖi.Na míanɔ adeklo dzi ɖe ame maɖifɔwo ŋu dzro ko.12 Na míami wo agbagbee abe ale si Tsiẽfe* mia amee ene,Míami wo bliboe abe ale si wònɔna na ame siwo yina aʋli me ene.13 Na míaxɔ wofe nu veviwo katã;Míatsɔ aboyonu ayɔ míafe xɔwo me taŋ.14 Va wɔ ɖeka kpli mí,*Ale be míama nu siwo míeda adzoe la sɔsɔe.”*15 Vinye, mègayi kpli wo o.Mègaɖo afɔ wofe tofewo o,+16 Elabena wofe afɔ tsɔna ɖe nu vɔ̃ɖi wɔwɔ ŋu;Eye wozãna ɖe ʋukɔkɔɖi ŋu.+17 Ne woɖo ɖɔ ɖi na xevi le xevia ŋkume la, dzodzroe.18 Esia tae ame siawo dea xa ɖi ɖe ʋukɔkɔɖi ŋu ɖo;Wobena be yewoaɖe amewo fe agbe* ɖa.19 Aleae ame siwo katã dia viɖe foɖi la fe mɔwo le,Ke viɖe foɖi la aɖe ame siwo fe asi su edzi la fe agbe* ɖa.+20 Nunya vavãtɔ+ le ɣli dom le kpɔdomee.+Efe gbe le dzi dem le ablɔwo me.+21 Ele ɣli dom le ablɔ siwo dzi zinyenye le la fe dzogoe dzi.*Ele gbɔgblɔm le dua fe agbowo nu be:+22 “Va se ɖe ɣekaɣi mi ame manyanuwo mianɔ numanyamanya dzi?Va se ɖe ɣekaɣi mi fewuɖulawo mianɔ dzidzɔ kpɔm ɖe fewuɖuɖu ŋu?Eye va se ɖe ɣekaɣi mi bometsilawo mianɔ fu lém sidzedze?+23 Nye mokaname neʋã mi.*+Ekema matrɔ nye gbɔgbɔ akɔ ɖi na mi;Mana mianya nye nyawo.+24 Esi meyɔ mi gake miegbe,Meke nye abɔwo me na mi gake mia dometɔ aɖeke mede nu eme nam o,+25 Miedo toku nye aɖaŋuɖoɖowo katã,Eye miegbe nye mokanamewo.26 Nye hã mako nu ne vɔ̃ dzɔ ɖe mia dzi;Maɖe alɔme le mia ŋu ne nu si dzia ŋɔ na mi la dzɔ,+27 Ne nu si dzia ŋɔ na mi la va mia dzi abe ahom ene,Ne vɔ̃ ɖi kpe mi abe ahomya ene,Eye hiã kple xaxa tu mi.28 Ɣemaɣi la, woayɔm gake nyematɔ o;Woadim vevie gake womakpɔm o,+29 Elabena wolé fu sidzedze,+Eye wometia Yehowa vɔvɔ̃ o.+30 Wogbe nye aɖaŋuɖoɖowo;Wodo vlo nye mokanamewo katã.31 Eya ta woakpɔ wofe nuwɔnawo me tsonuwo,*+Eye wofe adaŋudedewo* ayɔ ko na wo.32 Elabena ame makpɔnutefewo la, wofe tosesẽe awu wo,Eye bometsilawo ya, kakaɖeameɖokuidzie atsrɔ̃ wo.33 Ke ame si ɖoa tom la, anɔ anyi dedie,+Aɖe dzi ɖi, eye vɔ̃ madzi ŋɔ nɛ o.”+


text:
SƆHƐWO BIANA BE
Ðe Xexea Dzɔ Le Eɖokui Sia?
—Akpa 1: Nu Ka Tae Wòle Be Nàxɔ Mawu Dzi Ase?
Ðe wowɔ xexea alo eya ŋutɔ koe dzɔ le eɖokui sia?
Nu ka tae mexɔ Mawu dzi se?
Ale si maɖe nye dzixɔsea me
Ðe wowɔ xexea alo eya ŋutɔ koe dzɔ le eɖokui sia?
Èxɔe se be Mawue wɔ nuwo katã? Ne èxɔe se la, ke menye wò ɖeka koe o, sɔhɛ (kple ame tsitsi) gbogbo aɖewo hã xɔe se nenema. Gake ame bubuwo ya be ɖeko nu gbagbewo kple xexea dzɔ le wo ɖokui si, menye “Ŋusẽkatãtɔ” aɖekee na wodzɔ o.
Ènyaa? Ame siwo xɔe se be ɖe wowɔ nuwo kple ame siwo gblɔna be ɖe nuwo dzɔ le wo ɖokuiwo si la siaa tea tɔ ɖe wofe susuwo dzi evɔ wometea ŋu ɖoa kpe wofe nyawo dzi o.
Ame aɖewo xɔe se be ɖe wowɔ xexea kple emenuwo, elabe nenemae wofia wo le tsɔtsi.
Ame geɖewo hã xɔe se be ɖeko xexea kple emenuwo dzɔ le wo ɖokui si elabe nenemae wofia wo le suku.
Nyati vovovo siawo akpe ɖe ŋuwò nàgaxɔe se geɖe wu be Mawue wɔ xexea kple nu gbagbewo eye àsu te nyuie aɖe wò dzixɔsea me na amewo. Gake gbã la, ehiã be nàbia nya bɔbɔe sia ɖokuiwò:
Nu ka tae mexɔ Mawu dzi se?
Nu ka tae biabia sia le vevie? Elabe Biblia de dzi fo na wò be nàzã wò “tamebubuŋutete.” (Romatɔwo 12:1) Esia fia be wò mawudzixɔse manɔ te ɖe
seselelãme dzro ko dzi o (Efia be menye esi nèse le ɖokuiwò me be ele be ŋusẽtɔ aɖe nanɔ anyi ta koe nèxɔ Mawu dzi se ɖo o)
ame bubuwo fe susu dzi o (Menye esi nutoa me tɔwo nye mawusubɔlawo tae wò hã nàgblɔ be yexɔ Mawu dzi se o)
ŋusẽkpɔɖeamedzi dzi o (Efia be menye esi dziwòlawo fia wò be ele be nàxɔ Mawu dzi se alo susu mawo tɔgbi aɖe ko tae o)
Ke boŋ ele be wò ŋutɔ nàka ɖe edzi be Mawu li eye ele be nu siwo tae nèxɔe se nenema fe kpeɖodziwo nanɔ asiwò.
Ke nu kae na nèka ɖe edzi be Mawu li? Dɔwɔgbalẽvi si nye “Nu Ka Tae Mexɔ Mawu Dzi Se?” akpe ɖe ŋuwò kakaɖedzi ma nasu asiwò. Anyo hã be nàkpɔ ale si sɔhɛ bubuwo ɖo nyabiase sia ŋui.
“Ne mele sukuxɔ me le to ɖom nufiala wòle ale si míafe ametia wɔa dɔe me ɖem la, ɖeko megakana ɖe edzi bliboe be Mawu li. Míafe ŋutinu ɖe sia ɖe, nyaŋuitɔ kekeake gɔ̃ hã, wɔa dɔ aɖe. Zi geɖe la, míenyana gɔ̃ hã be wole dɔ wɔm o. Nyatefee, míafe ametia gɔme sese ɖu ta!”
—Teresa.
“Ne mekpɔ xɔ kɔkɔ, meli alo ʋu aɖe la, mebiaa ɖokuinye be, ‘Ame kae wɔe?’ Le kpɔɖeŋu me, ehiã be aɖaŋu nanɔ tagbɔ na ame hafi wòate ŋu awɔ ʋu, elabe ele be ʋuŋutinu suesue geɖeawo nawɔ dɔ pɛpɛpɛ hafi ʋu blibo la nawɔ dɔ nyuie. Nenye be ʋu mate ŋu adzɔ le eɖokui si o ele be ame aɖe kokoko nawɔe la, ke ele be ame aɖe nawɔ mí amegbetɔwo hã.”
—Richard.
“Ne ède dzesii be ehiãna be amegbetɔ tagbɔɖaɖɛtɔwo kekeake gɔ̃ hã nasrɔ̃ nu tso xexemenuwo ŋu fe agbogbo aɖewo hafi wotea ŋu esea efe akpa suetɔ kekeake gɔ̃ hã gɔme la, ke susu aɖeke manɔ eme be woagblɔ be menye nunyala aɖekee wɔ xexe sia o!”
—Karen.
“Zi ale si meyi edzi le dzɔdzɔmeŋutinunya srɔ̃m la, zi nenemae mekpɔnɛ be kpeɖodzi aɖeke mele nufiafia si nye be ɖeko xexea kple emenuwo dzɔ le wo ɖokui si la ŋu o. Le kpɔɖeŋu me, mede ŋugble tso ale si xexemenuwo le ɖoɖo nu pɛpɛpɛ, ale si amegbetɔwo le etɔxɛe, ale si mí amegbetɔwo míedina be míanya afi si míetso kple afi si míeɖo tae la ŋu. Nɔnɔmetɔtrɔfialawo dzea agbagba be yewoazã nu siwo do fome kple lãwo atsɔ aɖe nya siawo mee, gake wometea ŋu ɖea nu si tae amegbetɔwo ya le etɔxɛe la me o. Le gonyeme la, ebia be xɔse ŋkuagbã geɖe nanɔ ame si hafi wòaxɔe se be nuwo ŋutɔ koe dzɔ le wo ɖokuiwo si, wu be ame naxɔe se be Wɔla aɖe li.”
—Anthony.
Ale si maɖe nye dzixɔsea me
Ke ne wò sukuxɔmeviwo koa wò be èxɔ nane si mekpɔna o dzi se ya ɖe? Alo be dzɔdzɔmeŋutinunyalawo “ɖo kpe” edzi be ɖeko nuwo dzɔ le wo ɖokui si ya ɖe?
Gbã la, ka ɖe nu si dzi nèxɔ se la dzi. Vɔvɔ̃ megaɖo wò o eye ŋu hã megakpe wò o. (Romatɔwo 1:16) Ðo ŋku edzi be:
Menye wò ɖeka koe xɔ Mawu dzi se o; ame geɖewo xɔ edzi se. Ame siawo dometɔ aɖewo gɔ̃ hã nye nunyala gãwo. Le kpɔɖeŋu me, dzɔdzɔmeŋutinunyala aɖewo gɔ̃ hã xɔe se be Mawu li.
Ɣeaɖewoɣi la, ne amewo gblɔ be yewomexɔ Mawu dzi se o la, nu si wowɔnae nye be yewomesea Mawu fe nuwɔnawo gɔme o. Le esi woaɖo kpe wofe nyawo dzi tefe la, nyawo ko wonɔa biabiam. Wotea ŋu biana be, “Ne Mawu li ŋutɔŋutɔ la, ke nu ka tae wòɖe mɔ fukpekpe li?” Le nyatefe me la, wotrɔ nya aɖe si hiã tamebubu wɔ seselelãmenyae.
“Gbɔgbɔmenuwo hiã” amegbetɔwo. (Mateo 5:3) Esia lɔ Mawu dzi xɔxɔ se ɖe eme. Eya ta ne ame aɖe gblɔ be Mawu meli o la, eya dzie agba le be wòaɖe nu si tae wòfo nya ta nenema ɖo la me, ke menye wò agbae o.
—Romatɔwo 1:18-20.
Esɔ le goawo katã me be míaxɔ Mawu dzi se. Esia wɔ ɖeka kple nyatefenya aɖe si dzi woɖo kpee, si nye be nu gbagbe mate ŋu adzɔ le eɖokui si o. Kpeɖodzi aɖeke meli be nu gbagbe ate ŋu adzɔ le eɖokui si tso nu si me agbe mele o me o.
Ekema nya kae nàte ŋu agblɔ ne ame aɖe tsɔ nya ɖe ŋuwò be mesɔ be nàxɔ Mawu dzi ase o? Kpɔ nu siwo nàte ŋu awɔ dometɔ ʋɛ aɖewo ɖa.
Ne ame aɖe gblɔ be: “Ame manyagbalẽwo koe xɔa Mawu dzi se.”
Àte ŋu aɖo eŋu nɛ be: “Èda asi ɖe susu totro ma dzi ŋutɔŋutɔa? Nye ya nyemeda asi ɖe edzi o. Le nyatefe me la, esi wobia gbe nufialagã 1,600 siwo tso yunivɛsiti xɔŋkɔ vovovowo me la, ne woma wo me ɖe akpa etɔ̃ la, akpa ɖeka gblɔ be yewomenye mawudzimaxɔselawo loo alo ame siwo bunɛ be womate ŋu anya ne Mawu li o. * Àyɔ nufialagã mawo be wonye ame manyanuwo le esi woxɔ Mawu dzi se ta?”
Ne ame aɖe gblɔ be: “Ne Mawu li la, ke nu ka tae fukpekpe li alea gbegbe?”
Àte ŋu aɖo eŋu nɛ be: “Ewɔ nam be èdi be yeagblɔ be yemesea Mawu fe nuwɔnawo gɔme o
^ mm. 32 Nyatsofe: Social Science Research Council, “Religion and Spirituality Among University Scientists,” si Elaine Howard Ecklund ta, February 5, 2007.


text:
HADZIDZI 39
Wɔ Ŋkɔ Nyui Le Mawu Gbɔ
1. Míedi be míawɔ Ŋkɔ nyui le Mawu gbɔ.
Efe se nyuiawo Dzi míawɔ gbe sia gbe.
Nu si nyo la míawɔ, Nu si dze la míawɔ,
Be míado dzidzɔ Na mía Mawu.
2. Xexe vɔ̃ɖi sia Me ŋkɔxɔxɔ míagbe,
’Labe míenyae be Tofloko sɔŋ wònye.
Mawu kple Via míalɔ̃, Anye wo xɔlɔ̃wo.
Esiae akplɔ mí Yi agbe me.
3. Yayra gãe wòanye Ne ŋkɔ nyui le mía ŋu;
Mawu aɖo ŋku Mía dzi yi mavɔ me.
Nyatefea ta míaʋli, Kekelia me míazɔ,
Be míawɔ ŋkɔ nyui Le Mawu gbɔ.
(Kpɔ 1 Mose 11:4; Lod. 22:1; Mal. 3:16; Nyaɖ. 20:15 hã.)


text: 28 Le Sabat la megbe, le kwasiɖaa fe ŋkeke gbãtɔ dzi, esi xexea me de asi kɔkɔ me la, Maria Magdalatɔ kple Maria kemɛa va yɔdoa kpɔ ge ɖa.+2 Eye kpɔ ɖa, anyigba ʋuʋu sesĩe, elabena Yehowa* fe dɔla ɖi tso dzifo va mli kpe la ɖa le yɔdoa nu hebɔbɔ nɔ edzi.+3 Efe dzedzeme le abe dzikedzo ene, eye efe awu fu tititi abe sno ene.+4 Ɛ̃, esia na dzidzi fo dzɔlawo, wodzo nyanyanya, eye wozu abe ame kukuwo ene.5 Gake mawudɔla la gblɔ na nyɔnuawo be: “Migavɔ̃ o, elabena menyae be Yesu si wohe ɖe ati ŋu la dimee miele.+6 Mele afi sia o, elabena wofɔe ɖe tsitre, abe ale si wògblɔe ene.+ Miva kpɔ afi si wotsɔe mlɔ la ɖa.7 Eya ta miɖe abla yi ɖagblɔ na efe nusrɔ̃lawo be wofɔe ɖe tsitre tso ame kukuwo dome, eye kpɔ ɖa, edze mia ŋgɔ yina Galilea.+ Afi mae miakpɔe le. Kpɔ ɖa, gbedeasi siae mehe vɛ na mi.”+8 Eya ta woɖe abla dzo le yɔdoa to, eye wotsɔ vɔvɔ̃ kple dzidzɔ gã fu du be yewoayi aɖaka eta na efe nusrɔ̃lawo.+9 Eye kpɔ ɖa, Yesu va do go wo hegblɔ be: “Medo gbe na mi!” Wote ɖe eŋu, eye wolé efe afɔwo hebɔbɔ nɛ.10 Eye Yesu gblɔ na wo be: “Migavɔ̃ o! Miyi ɖaka eta na nɔvinyewo, ne woayi Galilea, eye woakpɔm le afi ma.”11 Esi wole mɔa dzi yina la, dzɔlaawo+ dometɔ aɖewo yi dua me ɖaka nu siwo katã dzɔ la ta na nunɔlawo fe tatɔwo.12 Eye esi woawo kple dumegãwo kpe ta hede adaŋu vɔ la, wona klosaloga gbogbo aɖe asrafoawo,13 eye wogblɔ na wo be: “Migblɔ be: ‘Efe nusrɔ̃lawo va fii le zã me esime míele alɔ̃ dɔm.’+14 Eye ne nya sia ɖo nutodziɖula la fe to me la, ekema míaɖe eme nɛ,* eye mahiã be miatsi dzi o.”15 Eya ta woxɔ klosalogakuawo, eye wowɔ abe ale si wogblɔ na wo ene; eye nya sia kaka ɖe Yudatɔwo dome va se ɖe egbe.16 Azɔ nusrɔ̃la wuiɖekɛawo yi Galilea,+ eye woyi ɖe to si dzi Yesu ɖo be yewoado go le la dzi.+17 Esi wokpɔe la, wobɔbɔ nɛ, ke wo dometɔ aɖewo mexɔe se be eyae o.18 Eye Yesu te ɖe wo ŋu gblɔ na wo be: “Wotsɔ ŋusẽ si le dzifo kple anyigba dzi la katã de asi nam.+19 Eya ta miheyi ɖawɔ dukɔwo katã me tɔwo+ woanye nusrɔ̃lawo, mianyrɔ+ wo ɖe Fofo la kple Vi la kpakple gbɔgbɔ kɔkɔe la fe ŋkɔ me,20 miafia wo be woawɔ nu siwo katã fe se mede na mi la dzi.+ Eye kpɔ ɖa, meli kpli mi ŋkekeawo katã va se ɖe nuɖoanyia fe nuwuɣi.”*+


text: 15 Farisitɔwo kple agbalẽfialawo+ tso Yerusalem va Yesu gbɔ hebiae be:2 “Nu ka tae wò nusrɔ̃lawo daa blematɔwo fe kɔnyinyiwo dzi? Le kpɔɖeŋu me, womeklɔa asi* hafi ɖua nu o.”+3 Eɖo eŋu na wo be: “Nu ka tae miawo hã miedaa Mawu fe se la dzi le miafe kɔnyinyiwo ta?+4 Le kpɔɖeŋu me, Mawu gblɔ be: ‘Bu fofowò kple dawò,’+ eye be: ‘Woawu ame si dzua* fofoa alo dadaa la.’+5 Ke miawo ya miegblɔna be: ‘Ame sia ame si gblɔ na fofoa alo dadaa be: “Nu sia nu si le asinye, si aɖe vi na wò la, nye nunana si metsɔ ɖe adzɔgbe na Mawu” la,+6 mele be wòabu fofoa kura o.’ Ale miena Mawu fe nya la zu dzodzro le miafe kɔnyinyiwo ta.+7 Mi alakpanuwɔlawo, Yesaya gblɔe ɖi nyuie le mia ŋuti be:+8 ‘Dukɔ sia le buyem kple wofe nuyiwo, ke wofe dzi te ɖa xaa tso gbɔnye.9 Dzodzroe wole subɔyem, elabena amegbetɔwo fe sededewoe wofiana.’”+10 Eye wòyɔ ameha la va eɖokui gbɔ hegblɔ na wo be: “Miɖo to, ne miase egɔme:+11 Menye nu si yia ame fe nu mee foa ɖii o, ke boŋ nu si doa go tso ame fe nu me lae foa ɖii.”+12 Eye nusrɔ̃lawo va biae be: “Ènya be esi Farisitɔwo se nya si nègblɔ la, eɖia wo nua?”+13 Eɖo eŋu be: “Ati sia ati si Fofonye si le dzifo medo o la, woahoe.14 Miɖe asi le wo ŋu. Mɔfiala ŋkuagbãtɔwoe wonye. Ke ne ŋkuagbãtɔ le ŋkuagbãtɔ kplɔm la, wo ame eve la siaa woage dze do me.”+15 Petro gblɔ nɛ be: “Ðe lododoa gɔme na mí.”16 Eye wògblɔ be: “Ke miawo hã miese nya siawo gɔme haɖe oa?+17 Ðe mienyae be nu sia nu si yia nu me la toa dɔkaviwo me, eye wodenɛ oa?18 Ke nu siwo doa go tso nu me la tsoa dzi la me, eye nu mawoe foa ɖi ame.+19 Elabena dzi mee susu vɔ̃wo,+ amewuwuwo, ahasiwɔwɔwo, matrewɔwɔwo,* fififiwo, aʋatsoɖaseɖiɖiwo kple busunyagbɔgblɔwo doa go tso.20 Nu siawoe foa ɖi ame, ke menye nuɖuɖu asimaklɔmaklɔe* foa ɖi ame o.”21 Esi Yesu dzo le afi ma la, eyi Tiro kple Sidon nutowo me.+22 Eye kpɔ ɖa, Foinike-nyɔnu* aɖe si tso nuto ma me la va eye wòdo ɣli gblɔ be: “Afetɔ, David Vi, kpɔ nublanui nam. Gbɔgbɔ vɔ̃wo le fu ɖem na vinyenyɔnuvi vevie.”+23 Gake meɖo nya aɖeke ŋu nɛ o. Eya ta efe nusrɔ̃lawo va ɖe kuku nɛ be: “Do mɔe, elabena ele ɣli dom le mía yome.”24 Eɖo eŋu be: “Womedɔm ɖe ame bubuwo gbɔ o, negbe ɖe Israel fe afe la me tɔ siwo nye alẽ búbuwo la gbɔ ko.”+25 Ke nyɔnua va dze klo nɛ* gblɔ be: “Afetɔ, kpe ɖe ŋunye!”26 Eɖo eŋu nɛ be: “Mesɔ be woatsɔ ɖeviwo fe nuɖuɖu afu gbe ɖo ɖe avuviwo o.”27 Eɖo eŋu be: “Afetɔ, ele eme baa; gake avuviwo ɖua nuɖuɖu wuwlui siwo duduna tso wofe afetɔwo fe kplɔ̃ dzi.”+28 Yesu ɖo eŋu nɛ be: “Oo afenɔ, wò xɔse lolo ŋutɔ; neva eme na wò abe ale si nèdi ene.” Eye vianyɔnuvi la haya le gafofo ma dzi.29 Esi Yesu dzo le afi ma la, eva tefe aɖe si gogo Galilea-fua,+ eye wòyi togbɛ aɖe dzi hebɔbɔ nɔ afi ma.30 Eye ameha geɖewo va egbɔ, wokplɔ bunɔwo, nuwɔametɔwo, ŋkuagbãtɔwo, aɖetututɔwo kple dɔ bubu fomevi geɖe lélawo ɖe asi, eye wotsɔ wo da ɖe efe afɔnu, eye wòda dɔ na wo.+31 Esi ameha la kpɔ be aɖetututɔwo le nu fom, bunɔwo le zɔzɔm, eye ŋkuagbãtɔwo le nu kpɔm la, wofe mo wɔ yaa, eye wokafu Israel fe Mawu la.+32 Ke Yesu yɔ efe nusrɔ̃lawo va eɖokui gbɔ hegblɔ na wo be: “Ameha la fe nu le nublanui wɔm nam,+ elabena ŋkeke etɔ̃ sɔŋ ye nye esia wole gbɔnye, naneke mele wo si woaɖu o. Nyemedi be maɖe asi le wo ŋu woadzo dɔmeɣi o, ɖewohĩ akpo ava tso wo le mɔ dzi.”+33 Ke nusrɔ̃lawo biae be: “Afi kae míakpɔ abolo tsoe le tefe tsoabo sia wòade ame gbogbo siawo nu?”+34 Yesu bia wo be: “Abolo nenie le mia si?” Woɖo eŋu be: “Abolo adre kple tɔmelã sue ʋɛ aɖewo.”35 Eye esi wògblɔ na ameha la be woanɔ anyi ɖe anyigba vɔ la,36 etsɔ abolo adreawo kple tɔmelãawo, eye wòda akpe, ŋe aboloawo me hemae na efe nusrɔ̃lawo, eye nusrɔ̃lawo hã ma wo na amehaawo.+37 Eye wo katã woɖu nu ɖi fo, eye wofɔ kakɛ siwo susɔ la wode kusi gã adre.+38 Ke ŋutsu siwo ɖu nua la nɔ ame akpe ene, womexlẽ nyɔnuwo kple ɖeviwo ya o.39 Mlɔeba esi wòdo mɔ amehaawo vɔ la, eɖo tɔdziʋu yi Magadan-nutoa me.+


text:
NYABIASE 9
Nu Ka Tae Amegbetɔwo Kpea Fu?
“Dziɖuɖu le duɖimekeke me mele afɔ ɖeablɛme me ɣesiaɣi o, dziɖuɖu le aʋa me mele kalẽwɔwɔ me ɣesiaɣi o, nuɖuɖukpɔkpɔ mele nunyanya me ɣesiaɣi o, kesinɔnukpɔkpɔ mele tagbɔ ɖaɖɛ me ɣesiaɣi o, eye dzidzedzekpɔkpɔ mele sidzedze me ɣesiaɣi o, elabena azãgbe kple nuɖiɖeame li na wo katã.”
“To ame ɖeka dzi nu vɔ̃ va xexea me, eye to nu vɔ̃ me ku la va, ale ku la kaka ɖe amewo katã dome, esi wo katã wɔ nu vɔ̃ ŋuti . . .”
“Esia tae woɖe Mawu fe Vi la ɖe go ɖo, be wòagblẽ Abosam fe dɔwɔwɔwo me.”
“Xexe blibo la katã le vɔ̃ɖitɔ la fe ŋusẽ te.”


text: 12 Eya ta nɔviwo, mele kuku ɖem na mi vevie to Mawu fe dɔmetɔtrɔ me be miatsɔ miafe ŋutilãwo+ ana wòanye vɔsa gbagbe, si le kɔkɔe,+ si dzea Mawu ŋu, wòanye subɔsubɔdɔ kɔkɔe si me miazã miafe tamebubuŋutete le.+2 Eye midzudzɔ agbenɔnɔ ɖe nuɖoanyi* sia fe nɔnɔme nu, ke boŋ mitrɔ miafe nɔnɔme to miafe tamesusu wɔwɔ yeyee+ me, ne miawo ŋutɔwo+ miate ŋu akpɔ kakaɖedzi le Mawu fe lɔlɔ̃nu nyui dzeameŋu si le blibo la ŋu.3 Elabena to amenuveve si wonam me la, mele egblɔm na mia dometɔ ɖe sia ɖe be wòagabu eɖokui ŋu wu ale si dze o,+ ke boŋ be wòabu ale si wòanɔ ŋute le susu me ŋu, ame sia ame le xɔse fe dzidze si Mawu nɛ la nu.+4 Elabena ale si ko ŋutinu geɖewo le ŋutilã ɖeka ŋu na mí,+ gake ŋutinuawo katã mewɔa dɔ ɖeka fomevi o la,5 nenema kee míawo hã, togbɔ be míesɔ gbɔ hã la, ŋutilã ɖekae míenye le Kristo me, gake ŋutinuwoe mía dometɔ ɖe sia ɖe nye na nɔvia.+6 Eya ta esi wònye nunana vovovowoe le mía si le amenuveve si wona mí nu ta la,+ ne nyagbɔgblɔɖie la, mina míagblɔ nya ɖi le xɔse ale si nu wona mí la nu;7 alo ne subɔsubɔdɔe la, mina míanɔ subɔsubɔdɔ sia dzi; alo ame si fiaa nu la, nenɔ efe nufiafia la dzi;+8 alo ame si dea dzi fo la, nenɔ efe dzidede fo na ame la dzi;+ ame si naa nu* la, nenɔ nu nam kple dzi faa;+ ame si le amewo nu* la, nedo vevie nu le ewɔwɔ me;+ ame si kpɔa nublanui la, nenɔ edzi kple dzidzɔ.+9 Migana alakpanuwɔwɔ aɖeke nanɔ miafe lɔlɔ̃ la me o.+ Minyɔ ŋu nu vɔ̃ɖi;+ milé ɖe nu si nyo la ŋu.10 Miafe nɔvilɔlɔ̃ nade to abe dadavilɔlɔ̃ ene. Mitre mia nɔewo bubu.+11 Mitsɔ dzo ɖe dɔ ŋu, migawɔ kuvia o.+ Mixɔ dzo le gbɔgbɔ la me.+ Misubɔ Yehowa* abe kluviwo ene.+12 Dzi nedzɔ mi le mɔkpɔkpɔ me. Mido dzi le xaxa me.+ Minɔ gbedodoɖa dzi ɖaa.+13 Mina nu ame kɔkɔewo le wofe hiahiãwo nu.+ Minɔ amedzrowɔwɔ dzi.+14 Minɔ ame siwo tia mia yome la yram;+ miyra ame, migafo fi de ame o.+15 Mikpɔ dzidzɔ kple ame siwo le dzidzɔ kpɔm; mifa avi kple ame siwo le avi fam.16 Miwɔ nu ɖe amewo ŋu abe ale si miewɔnɛ ɖe mia ɖokuiwo ŋu ene; miganɔ nu gãwo ŋu bum o,* ke minɔ nu siwo bɔbɔ ɖe anyi la yome boŋ.+ Migabu mia ɖokuiwo nunyalawoe o.+17 Migaɖo vɔ̃ vɔ̃ tefe na ame aɖeke o.+ Miwɔ nu siwo nyo le amewo katã fe nukpɔkpɔ nu.18 Ne anya wɔ, eye wòanye nu si atso mia gbɔ la, minɔ anyi kple amewo katã le ŋutifafa me.+19 Lɔlɔ̃tɔwo, migabia hlɔ̃ na mia ɖokuiwo o, ke miɖe mɔ na dziku* la boŋ;+ elabena woŋlɔ ɖi be: “‘Tɔnyee nye hlɔ̃biabia’; nye la, maɖo etefe, Yehowa* ye gblɔe.”+20 Ke boŋ “ne dɔ le wò futɔ wum la, na nui wòaɖu; ne tsikɔ le ewum la, na tsii wòano; elabena ne èwɔ esia la, àfo dzoka xɔxɔwo nu fu ɖe efe ta dzi.”*+21 Mègaɖe mɔ nu vɔ̃ɖi naɖu dziwò o, ke boŋ yi edzi nàtsɔ nu nyui anɔ nu vɔ̃ɖi dzi ɖum.+


text:
NYATI SI LE AKPAA DZI | ALAKPANYA SIWO NA AME AÐEWO MELƆ̃ MAWU O
Alakpanya Gbãtɔ: Wobe Ŋkɔ Mele Mawu Si O
NU SI AME GEÐE XƆ SE
Nufialagã aɖe gblɔ be: “Mí katã míeda asi ɖe edzi haɖe nenye be ŋkɔ ‘aɖe’ le Mawu si o, ne ŋkɔ le esi gɔ̃ hãe nye ema.”
NYATEƑEA SI LE BIBLIA ME
Mawu gblɔ be: “Nyee nye Yehowa, ŋkɔnyee.” (Yesaya 42:8) Yehowa nye Hebrigbe me ŋkɔ si gɔmee nye “Enana Wòvaa Eme.”
Yehowa di be míazã yefe ŋkɔa. Biblia gblɔ be: “Miyɔ efe ŋkɔ, miɖe efe nuwɔwɔwo fia le dukɔwo dome, miɖe gbefãe be, efe ŋkɔ de dzi.”
Yesu zã Mawu fe ŋkɔa. Yesu gblɔ na Yehowa le gbedodoɖa me be: ‘Mena nye nusrɔ̃lawo nya wò ŋkɔ la, eye mana woanyae.’ Nu ka tae Yesu na efe nusrɔ̃lawo nya Mawu fe ŋkɔa ɖo? Egblɔ yi edzi be: ‘Ale be lɔlɔ̃ si wò [Mawu] nètsɔ lɔ̃m la nanɔ wo me, eye manɔ ɖekawɔwɔ me kpli wo.’
NU KA TAE NYA SIA LE VEVIE?
Mawunyaŋutinunyala Walter Lowrie gblɔ be: “Ne ame aɖe menya Mawu fe ŋkɔ o la, ke menya ame si wònye ŋutɔŋutɔ o, eye ne efe susue nye be ŋusẽ dzro aɖe koe Mawu nye la, ke mate ŋu alɔ̃e o.”
Be woaɖɔ li Mawu fe ŋkɔa alo aɣlae le ko abe woatsɔ hɛ asẽe ɖa le Biblia me ene
Ŋutsu aɖe si ŋkɔe nye Victor la dea sɔleme kwasiɖa sia kwasiɖa, gake ese le eɖokui me be yemenya Mawu nyuie o. Egblɔ be: “Esi meva nyae be Mawu fe ŋkɔe nye Yehowa la, ɖeko wòwɔ nam abe fifia hafi woɖee fiam ene. Mese le ɖokuinye me be meva dze si Ame si ŋu mese nya geɖe tsoe la azɔ. Meva kpɔe be enye Ame ŋutɔŋutɔ si mate ŋu adze xɔlɔ̃.”
Yehowa hã tena ɖe ame siwo zãa efe ŋkɔa la ŋu. Mawu do ŋugbe na “ame siwo léa ŋku ɖe efe ŋkɔ ŋu” be: “Makpɔ wo ta, abe ale si ŋutsu kpɔa via, si subɔnɛ ta ene.” (Maleaxi 3:16, 17) Mawu yraa ame siwo yɔa efe ŋkɔ la. Biblia gblɔ be: “Ame sia ame si yɔa Yehowa fe ŋkɔ la, woaɖee.”


text:
AKPA 6
Enukplamɛ Ci Yí Le Eshiɖɔɖɔ Lɔ Mɛ Nɔ Mìɔ?
Mawu wu amɛ vwinwo, vɔɔ éhwlɛn Nowe koɖo yi xomumɛtɔwo gan. Gɔnmɛjeje Wema 7:11, 12, 23
Eshi ja nanɔ ŋkeke 40 koɖo ezan 40. Eshi xɔ nyigban lɔ pleŋ ji. Amɛ vwinwo pleŋ ku.
Mawudɔla egufɔntɔ lɔwo tashi agbetɔ nɔnɔmɛ ɖɛ yí trɔ gbɔngbɔn vɔnwo.
Amɛ ciwo yí le arki lɔ mɛ ci agbe. Exwe nɛninɛniɖe goduɔ, Nowe koɖo yi xomumɛtɔwo va ku. Vɔɔ Mawu ava fɔn wo do agbe, yí woatɛnŋ anɔ agbe tɛgbɛɛ le nyigban ji.
Mawu agu amɛ vwinwo, vɔɔ amɛ ciwo yí ɖo ’to Mawu aci agbe. Matie 24:37-39
Satana koɖo gbɔngbɔn vɔnwo gbe kpɔtɔ le amɛwo blekɔ.
Shigbe le enɔ le Nowe hwenu ’nɛɔ, le egbɛ mɛɔ, amɛ sugbɔ deɖokɔ ’to Yehowa o. Dajinjin o, Yehowa awu amɛ vwinwo pleŋ.—2 Piɛ 2:5, 6.
Amɛ ɖewo le shigbe Nowe hannɛ. Woɖoɖoɔ ’to Mawu yí wawa do yi nyɔwo ji. Wowo yí nyi Yehowa Kunuɖetɔwo.


text:
Nu Kae Biblia Gblɔ Tso Tiatiawɔblɔɖe Ŋu? Ðe Mawu Ðo Ame Si Nàva Zu Le Etsɔme Ðia?
Ale si Biblia ɖo eŋui
Mawu de bubu mía ŋu hena tiatiawɔblɔɖe mí. Tiatiawɔblɔɖe nye ablɔɖe si Mawu na mí be míawo ŋutɔwo míatso nya me ke menye be Mawu alo dzɔgbese naɖo ale si míava nɔ agbee la ɖi na mí o. Bu Biblia fe nufiafia siawo ŋu kpɔ.
Mawu wɔ amegbetɔwo ɖe efe nɔnɔme nu. (1 Mose 1:26) Mía Wɔla wɔ mí ɖe efe nɔnɔme nu le mɔ sia nu be ŋutete le mía si míeɖea efe nɔnɔmewo, abe lɔlɔ̃ kple dzɔdzɔnyenye ene fiana. Míele abe lãwo ene o elabena lãwo ya wɔa nu ɖe wofe lãmenusese ko nu. Eye abe mía Wɔla ene la, tiatiawɔblɔɖe le mía si.
Mía ŋutɔwo míate ŋu awɔ akpa gã aɖe le ale si nuwo ava nɔ na mí le etsɔme la me. Biblia de dzi fo na mí be ‘mitia agbe eye miɖo to Mawu fe gbe,’ si fia be míalɔ̃ be míawɔ efe sewo dzi. (5 Mose 30:19, 20) Nya sia anye dzodzro kple tagbɔsesẽ le ame ŋu ne ŋutete mele mía si be míate ŋu atia nu si míawɔ la o. Le esi Mawu nazi nu si wòdi la ɖe mía dzi tefe la, ɖe wòkpe mí lɔlɔ̃tɔe hegblɔ be: “Ðe wònye ɖe nèɖo to nye seawo la, anye ne wò ŋutifafa anɔ abe tɔsisi ene.”—Yesaya 48:18.
Menye dzɔgbese aɖekee kpɔa ŋusẽ ɖe míafe dzidzedzekpɔkpɔ alo kpododonu dzi o. Ne míedi be míakpɔ dzidzedze le míafe agbagbadzedzewo me la, ke ele be míawɔ dɔ sesĩe. Biblia gblɔ be: “Nu sia nu si wò asi ate ŋu awɔ la, wɔe kple wò ŋusẽ.” (Nyagblɔla 9:10) Egblɔ hã be: “Veviedola fe tameɖoɖo hea viɖe vɛ.”—Lododowo 21:5.
Nunana xɔasie tiatiawɔblɔɖe nye Mawu na mí, elabena esia nana míelɔ̃nɛ kple míafe “dzi blibo,” le esi míetiae be míalɔ̃e ta.—Mateo 22:37.
Ðe Mawu kpɔa ŋusẽ ɖe nu sia nu dzia?
Biblia fia nu be Mawue nye Ŋusẽkatãtɔ, si fia be ame aɖeke fe ŋusẽ megbɔ etɔ nu o. (Hiob 37:23; Yesaya 40:26) Gake mezãa efe ŋusẽa tsɔ kpɔa ŋusẽ ɖe nu sia nu dzi o. Le kpɔɖeŋu me, esi Mawu nɔ nu wɔm kple blema Babilontɔ siwo nye efe amewo fe futɔwo la, egblɔ be “mezi ɖokuinye dzi.” (Yesaya 42:14) Nenema kee egbea hã, Mawu zi eɖokui dzi heɖe mɔ amewo le wofe tiatiawɔblɔɖea zãm tsɔ le nu gblẽm le ame bubuwo ŋu. Gake Mawu mazi eɖokui dzi ɖaa o.— Psalmo 37:10, 11.
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Ðe Woɖo Ɣeyiɣi Si Míaku La Ðia?
Nu ka tae Biblia gblɔ be “kuɣi li”?
GBETAKPƆXƆ
Mawu Le Yɔwòm
Ke ne èxɔ Mawu dzi se gake èsena le ɖokuiwò be ele adzɔge ʋĩi tso gbɔwò ya ɖe?
BIBLIA ME BIABIAWO ƑE ŊUÐOÐOWO
Ðe Abosam Ate Ŋu Akpɔ Ŋuse Ðe Amegbetɔwo Dzia?
Aleke gbɔgbɔ vɔ̃wo kpɔa ŋusẽ ɖe amewo dzii, eye aleke nàwɔ afo asa na wofe mɔtetrewo?


text:
GBETAKPƆXƆ—TATA SI MÍESRƆ̃NA November 2016
Nusɔsrɔ̃nyati siwo me míadzro tso December 26, 2016 va se ɖe January 29, 2017 la le tata sia me.
Nyagbe Aɖe Si Wɔ Dɔ Ðe Ame Dzi Ŋutɔ!
Nyagbe kae Yesu zã tsɔ yɔ nyɔnu aɖewoe, si wobu ɣemaɣi be ede ŋgɔ wu bubudede ame ŋu ko?
“Miyi Edzi Mianɔ Dzi Dem Ƒo Na Mia Nɔewo Gbe Sia Gbe”
Nu ka tae dzidede fo na ame le vevie? Nu kae nàte ŋu asrɔ̃ tso ale si Yehowa, Yesu kple Paulo de dzi fo na amewoe la me? Eye aleke nàwɔ be wò dzidefonyawo nade dzi gbɔ na ame?
Mawu Ƒe Nyaa Nana Efe Amewo Subɔnɛ Le Ðekawɔwɔ Me
Yehowa ye nye Ðoɖowɔla si ɖeke mesɔ kplii o. Eya ta ɖe mele be míakpɔ mɔ be esubɔlawo hã nawɔ nu le ɖoɖo nu oa?
Ðe Nèdea Asixɔxɔ Gã Yehowa Ŋutɔ Ƒe Agbalẽ La Ŋua?
Nu nyui geɖe dona tsoa eme ne Mawu fe amewo dze agbagba vevie wɔ ɖe aɖaŋuɖoɖo siwo le efe Nyaa me dzi eye wonɔ efe habɔbɔa fe akpa dzi nutefewɔwɔtɔe.
“Dɔ La Lolo”
Mɔnukpɔkpɔ ʋu ɖi na wò be nàkpe asi ɖe eŋu.
Woyɔ Wo Tso Viviti Me
Gɔmesese ka nue Mawu fe amewo yi gbɔgbɔmeviviti me le le fe alafa evelia K.Ŋ. me? Ɣekaɣie nuwo me va nɔ kɔkɔm na wo, eye aleke wòdzɔe?
Wodo Le Alakpasubɔsubɔ Ƒe Ŋusẽkpɔɖeamedzi Te
Ɣekaɣie Mawu fe amewo vo keŋkeŋ tso Babilon fe ŋusẽkpɔɖeamedzia me?
“Fiaɖufegbefãɖela Siwo Le Britain—Minyɔ!!”
Le fe ewo aɖewo me la, Fiaɖufegbefãɖela siwo nɔ Britain fe xexlẽme medzi ɖe edzi boo o! Nu kae na nɔnɔmea va trɔ mlɔeba?


text:
GBETAKPƆXƆ November 2015 | Aleke Mawu Bua Aʋawɔwɔe?
Ðewohĩ ale si Biblia ɖo nya sia ŋui la awɔ nuku na wò.
COVER SUBJECT
Aleke Mawu Bua Aʋawɔwɔe?
Le blema la, Mawu gblɔ na efe amewo be woawɔ aʋa. Emegbe la, Yesu fia amewo be woalɔ̃ wofe futɔwo. Nu ka tae?
COVER SUBJECT
Ale Si Mawu Bu Aʋawɔwɔe Le Blema
Nu vevi etɔ̃ aɖewo ɖe dzesi le aʋa siwo Mawu de se wowɔ ŋu.
COVER SUBJECT
Ale Si Mawu Bu Aʋawɔwɔe Le Ƒe Alafa Gbãtɔ Me
Togbɔ ale si Mawu bua aʋawɔwɔe la metrɔ o hã la, nudzɔdzɔ ɖedzesi aɖe ɖee fia be nane trɔ.
COVER SUBJECT
Ale Si Mawu Bua Aʋawɔwɔe Egbea
Mawu le aʋa aɖe wɔ ge kpuie atsɔ atsi aʋawɔwɔwo katã nu.
Ènyaa?
Nu ka tae Yosef lũ ge hafi do ɖe Farao ŋkume? Esi woyɔ Timoteo fofo le Biblia me be “Helatɔ” la, ɖe wòfia be Hela ye wòtsoa?
THE BIBLE CHANGES LIVES
Nye Ŋutɔ Mesusu Be Menɔ Agbe Ðum Ale Si Dze
Pawel Pyzara nye ŋutasẽla, atike vɔ̃ɖi zãla kple ame si di be yeazu senyala gã le ɣeyiɣi ɖeka ma ke me. Eva kpɔe be ehiã be yeatrɔ agbenɔnɔ esime wònɔ kɔ dam kple ŋutsu enyi.
IMITATE THEIR FAITH
“Vinye Lɔlɔ̃a Kple Nutefewɔla Le Afetɔ La Me”
Nu kae kpe ɖe ɖekakpui Timoteo si ŋu kpena la ŋu wòva zu Kristotɔ dzikpɔla nyui aɖe?
Biblia Me Biabiawo Ƒe Ŋuɖoɖowo
Ne woafɔ ame siwo ku ɖe tsitre la, ke afi kae woava nɔ?
Internet Dzi Nu Bubuwo
Nu Kae Nye Armagedon-ʋa La?
Zi ɖeka koe Armagedon dze le Biblia me, gake wofo nu tso aʋa si ŋuti wòku ɖo la ŋu le Biblia bliboa me.


text:
AKPA 11
Yehowa Ðonɔ ’To Mìa?
Mawu senɔ mìwo ’gbedodoɖawo. 1 Piɛ 3:12
Yehowa ɖonɔ ’to egbedodoɖawo (Ehajiji Wema 65:2). Éji mɔ mìwo le nu mìwo jimɛ nyɔnwo nɔ ’ye.
Ŋgbedo egbeɖaɖa nɔ amɛɖe kpokpui sɔ zeto Yehowa nu o.
Mìatɛnŋ ado egbeɖaɖa yí abiɔ enu vovovowo. 1 Ʒan 5:14
Do ’gbeɖaɖa nɔ edro Mawu tɔ anyi wawa le nyigban ji shigbe lé enyi wawa le jeŋkwimɛ hannɛ.
Do ’gbeɖaɖa to Yesu ŋkɔ mɛ, asɔ dasɛ mɔ ’yekpɔ jijɔ so enu ci yí éwa nɔ ’ye nu.
Biɔ Yehowa mɔ yi le kpedo ’ye nu nɔ ’yeawa enu nywi. Àtɛnŋ agbe biɛ enuɖuɖu, edɔ, dɔnxu koɖo lanmɛsɛn mɛ nɔnɔ.


text:
Nu Kae Nye “Ŋkeke Mamlɛawo” Alo “Nuwuɣi” La Ƒe Dzesi?
Ale si Biblia ɖo eŋui
Biblia gblɔ nudzɔdzɔ kple nɔnɔme siwo ade dzesi “nuɖoanyi [sia] fe nuwuɣi” alo ɣeyiɣi siwo ado ŋgɔ na “xexea me fe nuwuwu” la ɖi. (Mateo 24:3; Eʋegbe Biblia) Biblia yɔ ɣeyiɣi sia be “ŋkeke mamlɛawo,” “nuwuwu fe ɣeyiɣi,” alo “nuwuɣi” la. (2 Timoteo 3:1; Daniel 8:
Aʋawɔwɔ dziŋɔwo.
—Mateo 24:7; Nyaɖeɖefia 6:4.
Dɔwuame.
—Mateo 24:7; Nyaɖeɖefia 6: 5, 6.
Anyigbaʋuʋu gãwo.
—Luka 21:11.
Dɔvɔ̃wo.
—Luka 21:11.
Nu vlo wɔwɔ fe dzidziɖedzi.
—Mateo 24:12.
Amegbetɔwo le anyigba la gblẽm.
—Nyaɖeɖefia 11:18.
Amewo fe nɔnɔme le gbegblẽm ɖe edzi, elabena ame geɖewo nye “ame madakpewo, ame mawɔnutefewo, . . . ame siwo melɔ̃na ɖe ɖoɖo aɖeke dzi o, ameŋugblẽlawo, ame siwo meɖua wo ɖokuiwo dzi o, ame wɔadãwo, ame siwo melɔ̃a nu nyui o, yomemɔfialawo, totrilawo, ame siwo doa wo ɖokuiwo ɖe dzi glodzoo.”
—2 Timoteo 3:1-4.
Ƒomewo le gbagbãm, elabena fometɔ aɖewo ‘megalɔ̃a ame fe nya o,’ eye ɖevi geɖe ‘megaɖoa to wo dzilawo o.’
—2 Timoteo 3:2, 3.
Ame akpa gãtɔ fe lɔlɔ̃ na Mawu yi to.
—Mateo 24:12.
Subɔsubɔhawo fe alakpanuwɔwɔwo le dzedzem gaglãa.
—Mateo 24:12.
Biblia me nyagblɔɖiwo gɔmesese ɖe edzi, esiwo ku ɖe ŋkeke mamlɛawo ŋu hã le eme.
—Daniel 12:4.
Gbefãɖeɖe Fiaɖufe ŋuti nya nyuia le xexea me godoo.
—Mateo 24:14.
Ame akpa gãtɔ metsɔ ɖeke le kpeɖodzi siwo ɖee fia be nuwuwua gogo me o, eye eɖia kokoe na wo gɔ̃ hã.
—Mateo 24:37- 39; 2 Petro 3: 3, 4.
Nyagblɔɖi siawo katã le eme vam le ɣeyiɣi ɖeka me, ke menye wo dometɔ ʋɛ aɖewo alo wo dometɔ akpa gãtɔ ko o.
—Mateo 24:33.
“Ŋkeke mamlɛawo” mee míele vavã?
Ɛ̃. Nu siwo le dzɔdzɔm le xexea me kple Biblia fe ɣeyiɣikɔntabubuwo ɖee fia be ŋkeke mamlɛawo dze egɔme tso fe 1914 me. Ɣemaɣi la, Mawu Fiaɖufea dze dziɖuɖu gɔme le dzifo, eye tɔtrɔ siwo wòhe vɛ dometɔ ɖekae nye be wonya Satana Abosam kple gbɔgbɔ vɔ̃wo le dzifo ɖo ɖe anyigba dzi. (Nyaɖeɖefia 12:7-12) Ale si Satana le ŋusẽ kpɔm ɖe amegbetɔwo dzi egbea la dzena le wofe nuwɔna kple nɔnɔme gbegblẽwo me, si wɔe be ŋkeke mamlɛawo nye ‘ɣeyiɣi sesẽ siwo me nɔnɔ sesẽ’ vavã.
Srɔ̃ Nu Geɖe Wu
Nuka Tututue Nye Biblia fe Nufiafia?
“Ŋkeke Mamlɛawo” Mee Míele Nyatefea?
Kpɔ ale si nɔnɔme siwo amewo le ɖeɖem fia la ɖo kpe edzi be míele ‘ŋkeke mamlɛ’ siwo Biblia gblɔ ɖi me la ɖa.
GBETAKPƆXƆ
Ðe Wòle Be Nàvɔ̃ Na Xexea Me Ƒe Nuwuwua?
Ðewohĩ nu si tututu Biblia gblɔ tso xexea fe nuwuwu ŋu la awɔ nuku na wò.
BIBLIA ME BIABIAWO ƑE ŊUÐOÐOWO
Nu Kae Nye Armagedon-ʋa La?
Zi ɖeka koe Armagedon dze le Biblia me, gake wofo nu tso aʋa si ŋuti wòku ɖo la ŋu le Biblia bliboa me.


text:
NUSƆSRƆ̃ 12
Ðoɖo Ka Nue Míewɔa Míafe Fiaɖufegbefãɖeɖedɔa Le?
Ɣeyiɣi kpui aɖe do ŋgɔ na Yesu fe ku la, egblɔ be: “Woaɖe gbefã fiaɖufe ŋuti nya nyui sia le anyigba blibo la katã dzi, be wòanye ɖaseɖiɖi na dukɔwo katã, eye ekema nuwuwu la ava.” (Mateo 24:14) Gake mɔ ka dzie woato aɖe gbefã le xexe bliboa katã me? Eyae nye to kpɔɖeŋu si Yesu ɖo esi wònɔ anyigba dzi la sɔsrɔ̃ me.—Luka 8:1.
Míeyia amewo gbɔ le wofe afewo me. Yesu na hehe efe nusrɔ̃lawo be woaɖe gbefã nya nyuia tso afe me yi afe me. (Mateo 10:11-13; Dɔwɔwɔwo 5:42; 20:20) Le fe alafa gbãtɔ me la, wofia tefe si koŋ nyanyuigblɔlawo aɖe gbefã le la wo. (Mateo 10:5, 6; 2 Korintotɔwo 10:13) Nenema kee egbea hã míewɔ ɖoɖo aɖe koŋ ɖe gbefãɖeɖedɔa ŋu, eye wonaa anyigbamama hame ɖe sia ɖe be woaɖi ɖase le eme. Esia kpena ɖe mía ŋu míewɔna ɖe se si Yesu de be “míaɖe gbefã na amewo, eye míaɖi ɖase tsitotsito” la dzi.—Dɔwɔwɔwo 10:42.
Míegblɔa nya nyuia na amewo le afi sia afi si míakpɔ wo le. Yesu gaɖo esia hã fe kpɔɖeŋu ɖi na mí esi wòɖe gbefã le afi sia afi si wòakpɔ amewo le, eɖanye futa loo alo vudo to o. (Marko 4:1; Yohanes 4:5-15) Míawo hã míegblɔa Biblia me nyawo na amewo le afi sia afi si wòanya wɔ le—le ablɔwo dzi, le dɔwɔfewo, le tsaɖibɔwo me, alo le telefon dzi. Azɔ hã, míeɖea gbefã na míafe afelikawo, dɔwɔhatiwo, sukuhatiwo, kple fometɔwo ɣesiaɣi si wòanya wɔ. Míetoa mɔ vovovo siawo katã dzi nana ‘xɔname ŋuti nya nyui’ la ɖoa ame miliɔn geɖewo gbɔ le xexea me godoo.—Psalmo 96:2.
Ame kawoe nàdi be yeagblɔ Mawu fe Fiaɖufe ŋuti nya nyuia na, eye vi kae nèsusu be esia aɖe na wo le etsɔme? Mègagbe nya nyui si naa mɔkpɔkpɔ ame la gbɔgblɔ na amewo o. Dze agbagba nàgblɔe na wo kaba!
“Nya nyui” kae wòle be míaɖe gbefãe?
Mɔ kawo nue Yehowa Ðasefowo srɔ̃a gbefãɖeɖe fe kpɔɖeŋu si Yesu ɖo ɖi le?


text:
Srɔ̃ Nu Tso Mawu Ƒe Nya La Me
Nu Ka Tae Mawu Dɔ Yesu Ðe Anyigba Dzi Ðo?
Nyati sia dzro nyabiase siwo nànya nɔ ŋuɖoɖo dim na la me, eye afia wò afi si nàkpɔ ŋuɖoɖoawo le le wò Biblia me. Adzɔ dzi na Yehowa Ðasefowo be yewoadzro nyabiase siawo fe ŋuɖoɖowo me kpli wò.
1. Afi kae Yesu nɔ hafi Mawu dɔe ɖe anyigba dzi?
Yesu nye gbɔgbɔmeme nɔ dzifo hafi wova dzii le Betlexem. Eyae nye Mawu fe nuwɔwɔ gbãtɔ, eye eya koe Mawu ŋutɔ wɔ tẽe. Eya ta esɔ be woyɔe be Mawu fe Tenuvi. Esime wònɔ dzifo la, enyea Mawu fe nyanuɖela zi geɖe. Eya tae woyɔe be Nya la ɖo. Azɔ hã, ekpe ɖe Mawu ŋu le nu bubuwo katã wɔwɔ me. (Yohanes 1:2, 3, 14) Yesu nɔ dzifo kple Mawu fe gbogbo manyaxlẽwo hafi wova wɔ amegbetɔwo.—Xlẽ Mixa 5:1; Yohanes 17:5.
2. Mɔ ka dzie Mawu to ɖo Via ɖe anyigba dzi?
Yehowa to gbɔgbɔ kɔkɔea dzi de Yesu, si nɔ dzifo la fe agbe Maria fe vidzidɔ me. Eya ta fofo si nye amegbetɔ menɔ Yesu si o. Esi wodzi Yesu la, mawudɔlawo gblɔ edzidzi ŋu nyaa na alẽkplɔla siwo tsi gbe dzi nɔ wofe lãhawo ŋu dzɔm le nutoa me le zã me. (Luka 2:8-12) Eya ta menye fea fe ɣeyiɣi si me vuvɔ wɔna le wu lae wodzi Yesu o, ke boŋ anye October fe gɔmedzedze lɔfo, si nye dzomeŋɔli. Emegbe Maria kple srɔ̃a, Yosef, wokplɔ Yesu ɖe asi yi wo fe me le Nazaret henyii le afi ma. Yosef xɔ Yesu nyi abe via ene.—Xlẽ Mateo 1:18-23.
Esime Yesu xɔ abe fe 30 ene la, wonyrɔe, eye Mawu gblɔe le dutofo be Yesu nye ye Vi. Eyome Yesu dze dɔ si Mawu dɔe be wòava wɔ la gɔme.—Xlẽ Mateo 3:16, 17.
3. Nu ka tae Mawu dɔ Yesu ɖe anyigba dzi ɖo?
Mawu dɔ Yesu ɖa be wòava fia nyatefea amewo. Yesu fia nu amewo tso Mawu Fiaɖufea, si nye dziɖuɖu aɖe si ahe ŋutifafa ava anyigba bliboa dzi la ŋu. Ena agbe tegbee nɔnɔ fe mɔkpɔkpɔ su amewo si. (Yohanes 4:14; 18:36, 37) Yesu gblɔ nya geɖe tso nu siwo ana ame nakpɔ dzidzɔ vavãtɔ ŋu. (Mateo 5:3; 6:19-21) Eɖo kpɔɖeŋu nyui ɖi hã. Le kpɔɖeŋu me, eɖe ale si woate ŋu awɔ Mawu fe lɔlɔ̃nu le nɔnɔme sesẽwo gɔ̃ hã me la fia. Esi wowɔ fui la, meɖo vɔ̃ vɔ̃ tefe o.—Xlẽ 1 Petro 2:21-24.
Yesu fia eyomedzelawo be woaɖe ɖokuitsɔtsɔsavɔ fe lɔlɔ̃ afia. Mɔnukpɔkpɔ nyui geɖewo su esi esime wònɔ le dzifo le Fofoa gbɔ, gake ebɔbɔ eɖokui ɖo to Fofoa heva anyigba dzi va nɔ amegbetɔwo dome. Ame aɖeke mate ŋu aɖo kpɔɖeŋu nyui ɖi na mí le lɔlɔ̃ɖeɖefia me wòade Yesu nu o.—Xlẽ Yohanes 15:12, 13; Filipitɔwo 2:5-8.
4. Viɖe kae do tso Yesu fe kua me?
Mawu dɔ Yesu ɖa be wòava ku ɖe míafe nu vɔ̃wo ta hã. (Yohanes 3:16) Mí katã míenye nu vɔ̃ mewo, si fia be míede blibo o, eye míewɔa nu vɔ̃. Esia tae míedzea dɔ hekuna ɖo. Gake ame gbãtɔ Adam ya de blibo. Nu vɔ̃ menɔ eŋu o, eye anye ne maku alo adze dɔ akpɔ o. Ke esi wògbe toɖoɖo Mawu la, eva zu ame madeblibo. Míenyi nu vɔ̃ kple efe fetu si nye ku fe dome tso Adam gbɔ.—Xlẽ Romatɔwo 5:12; 6:23.
Yesu de blibo, eya ta menye eya ŋutɔ fe nu vɔ̃wo tae wòku ɖo o. Míafe nu vɔ̃wo tae wòku ɖo. Yesu fe kua ʋu mɔnukpɔkpɔ ɖi na mí be míanɔ agbe tegbee ahaxɔ yayrawo tso Mawu gbɔ.—Xlẽ 1 Petro 3:18.
Srɔ̃ Nu Geɖe Wu
Nuka Tututue Nye Biblia fe Nufiafia?
Amekae Nye Yesu Kristo?
Srɔ̃ nu si ta Yesue nye Mesia si ŋugbe wodo, afi si wòtso va, kple nu si ta woyɔe be Yehowa fe Tenuvi.
Nuka Tututue Nye Biblia fe Nufiafia?
Tafe La—Mawu fe Nunana Gãtɔ Kekeake
Nukae nye tafe la? Viɖe kae wòate ŋu ahe vɛ na wò?


text:
SƆHƐWO BIANA BE
Ðe Xexea Dzɔ Le Eɖokui Sia?—Akpa 2: Nu Ka Tae Mele Be Nàxɔ Nɔnɔmetɔtrɔ Ƒe Nufiafia Dzi Ase O?
Alex tɔtɔ kura. Exɔ Mawu dzi se tso gbe aɖe gbe ke eye wòxɔe se hã be ɖe wowɔ xexea. Gake egbea wofe nugbagbeŋutinunyafiala gblɔe gbeteɖedzitɔe be dzɔdzɔmeŋutinunya vavã dzie wotu nu gbagbewo fe nɔnɔmetɔtrɔ fe nufiafia ɖo. Alex medi be woabu ye bometsilae o. Egblɔ na eɖokui be: ‘Ne dzɔdzɔmeŋutinunyalawo ɖo kpe nɔnɔmetɔtrɔ fe nufiafia dzia, ame kae menye atɔ gbe wo?’
Èse le ɖokuiwò me alea kpɔa? Ðewohĩ èxɔ nya si Biblia gblɔ be “le gɔmedzedzea me Mawu wɔ dzifo kple anyigba” la dzi se le wò agbe me katã. (1 Mose 1:1) Gake nyitsɔ laa la, amewo va le agbagba dzem be yewoana nàxɔe ase be nyakpakpae nya siwo wogblɔna be ɖe wowɔ xexea la nye eye be nɔnɔmetɔtrɔ fe nufiafia boŋue nye nyatefea. Ðe wòle be nàxɔ wo dzi asea? Nu ka tae mele be nàxɔ nɔnɔmetɔtrɔ fe nufiafia dzi ase o?
Susu eve siwo tae mele be nàxɔ nɔnɔmetɔtrɔ fe nufiafia dzi ase o
Susu eve siwo tae mele be nàxɔ nɔnɔmetɔtrɔ fe nufiafia dzi ase o
Dzɔdzɔmeŋutinunyalawo fe susuwo to vovo le ale si nu gbagbewo wɔ trɔ la ŋu. Togbɔ be dzɔdzɔmeŋutinunyalawo ku me geɖe tso nu gbagbewo fe nɔnɔmetɔtrɔ ŋu hã la, wofe susu mewɔ ɖeka o.
Bu nya sia ŋu: Ne dzɔdzɔmeŋutinunyala siwo wòle be woaɖu tu na nya siwo ku ɖe nɔnɔmetɔtrɔ fe nufiafia ŋu ŋutɔ hã mete ŋu le ta kpɔm na nya sia o la, ɖe wòanye nu gbegblẽ ne mèxɔ wofe nufiafia ma dzi se oa?
—Psalmo 10:4.
Nu si dzi nèxɔ se le vevie. Ŋutsuvi si ŋkɔe nye Zachary gblɔ be: “Ne ɖeko nu gbagbewo dzɔ le wo ɖokuiwo si la, ke viɖe aɖeke mele míafe agbe kple xexea blibo la katã ŋu o.” Susu le efe nyaa me. Nya lae nye be nenye be ɖeko nuwo dzɔ le wo ɖokui si la, ke efia be tameɖoɖo gobi aɖeke mele míafe agbe ŋu. (1 Korintotɔwo 15:32) Evɔ nenye nyatefe be ɖe wowɔ xexea kple emenuwo la, míate ŋu akpɔ ŋuɖoɖo fakɔnamewo na nyabiase siwo ku ɖe tameɖoɖo si le agbe ŋu kple ale si etsɔme anɔ ŋu.
—Yeremiya 29:11.
Bu nya sia ŋu: Vi kae nyatefe si ku ɖe nɔnɔmetɔtrɔ fe nufiafia kple xexemewɔwɔ ŋu nyanya aɖe na wò?
—Hebritɔwo 11:1.
Bu nyabiase siawo ŋu kpɔ
NYA SI AMEWO GBLƆNA: ‘Nu siwo katã le xexea me la dzɔ tso nane si wò kpoyi le vo me la gbɔ.’
Ame kae na nua wò alo nu kae na wòwò?
Eka mee susu le wu, be woaxɔe se be nu siwo katã le xexea me metso naneke gbɔ o loo alo be woaxɔe se be nane alo ame aɖe gbɔe nu siwo katã le xexea me tso?
NYA SI AMEWO GBLƆNA: ‘Lãwoe nɔ tɔtrɔm ʋuu va zu amegbetɔwo.’
Nenye lãwo, abe kesewo ene mee amegbetɔwo dzɔ tso ɖe, ke nu ka tae amegbetɔwo nya nu sãsãsã wu kesewo? *
Nu ka tae nu gbagbe “kpokploetɔ” kekeake gɔ̃ hã fe wɔwɔme de ŋgɔ ŋutɔ? *
NYA SI AMEWO GBLƆNA: ‘Kpeɖodziwo li be ɖeko nu gbagbewo dzɔ le wo ɖokuiwo si.’
Ðe ame si gblɔ nya sia ŋutɔ ku nu me hekpɔ kpeɖodziwoa?
Ðe ame gbogbo mawo xɔ nɔnɔmetɔtrɔ fe nufiafia dzi se le esi wogblɔ na wo be nunyalawo katã hã xɔ edzi se ta?
^ mm. 18 Ame aɖewo agblɔ be amegbetɔwo nyaa nu wu kesewo elabe amegbetɔwo fe ahɔhɔ̃ lolo wu kesewo tɔ. Ne èdi be yeakpɔ nu siwo tae numeɖeɖe ma mesɔ o la, ke kpɔ agbalẽ gbadza si nye The Origin Of Life—Five Questions Worth Asking alo Cinq questions à se poser sur l’origine de la vie, fe axa 28.
^ mm. 19 Kpɔ agbalẽ gbadza si nye The Origin Of Life—Five Questions Worth Asking alo Cinq questions à se poser sur l’origine de la vie, fe axa 8-12.


text:
Nu Kae Nye Mawu Fiaɖufe La?
Ale si Biblia ɖo eŋui
Mawu fe Fiaɖufe la nye dziɖuɖu ŋutɔŋutɔ si Yehowa Mawu ɖo anyi. Woyɔa “
Mawu fiaɖufe la” le Biblia me hã be “
dzifofiaɖufe,” elabena eɖua dzi tso dzifo. (Marko 1:14, 15; Mateo 4:17) Esɔ kple amegbetɔwo fe dziɖuɖuwo le nu geɖe me geɖe me, gake ede ŋgɔ sãsãsã wu wo.
Dziɖulawo. Mawu ɖo Yesu Kristo Fiaɖufea fe Fia eye wòtsɔ ŋusẽ si fo amegbetɔwo fe dziɖulawo tɔwo ta sãsãsã la nɛ. (Mateo 28:18) Nyui koe Yesu zãa ŋusẽ sia tsɔ wɔna, elabena eɖee fia xoxo be yenye Kplɔla si dzi woate ŋu aka ɖo si sea veve ɖe ame nu. (Mateo 4:23; Marko 1:40, 41; 6:31-34; Luka 7:11-17) Mawu fia mɔ Yesu wòtia amewo tso dukɔwo katã me ale be woawo kple Yesu woanɔ dzifo aɖu “
fia ɖe anyigba la dzi.”—Nyaɖeɖefia 5:9, 10.
Ɣeyiɣi fe didime. Mawu Fiaɖufea “
matsrɔ̃ gbeɖegbeɖe” alo enu ayi abe ale si wòle le amegbetɔwo fe dziɖuɖu siwo vaa zi dzi egbea ko etsɔ wo nu yi ene la ene o.—Daniel 2:44.
Fiaɖufea teviwo. Ame sia ame si wɔa nu si Mawu di la ate ŋu anye Mawu Fiaɖufea tevi, eɖanye dukɔ ka me tɔe wòɖanye o.—Dɔwɔwɔwo 10:34, 35.
Sewo. Menye nu gbegblẽ wɔwɔwo nu koe Mawu Fiaɖufea dea se ɖo o. Seawo kpena ɖe eteviwo ŋu wonɔa agbe si ɖɔ ʋu wu. Le kpɔɖeŋu me, Biblia gblɔ be: “
‘Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.’ Esiae nye sedede gãtɔ kple gbãtɔ. Evelia, si ɖii, lae nye esi: ‘Ele be nàlɔ̃ hawòvi abe wò ŋutɔ ɖokuiwò ene.’” (Mateo 22:37-39) Lɔlɔ̃ si le Fiaɖufea teviwo si na Mawu kple wo haviwoe ʋã wo be woadi nyui na ame bubuwo.
Nusɔsrɔ̃. Menye ɖeko Mawu Fiaɖufea tsɔ nudidi deŋgɔ ɖo eteviwo ŋkume ko evɔ o, ewɔ ɖoɖo be woafia ale si woawɔ aɖo nudidi siawo gbɔ la hã wo.—Yesaya 48:17, 18.
Taɖodzinu. Mawu Fiaɖufea menana ame siwo aɖu fia le fiaɖufe sia me la mebaa wo teviwo hezua kesinɔtɔwo o. Ke boŋ efe taɖodzinue nye be wòana Mawu fe lɔlɔ̃nu, si fe akpa aɖee nye ŋugbe si wòdo be ame siwo lɔ̃a ye la nava nɔ agbe tegbee le paradiso me le anyigba dzi la nava eme.—Yesaya 35:1, 5, 6; Mateo 6:10; Nyaɖeɖefia 21:1-4.
Srɔ̃ Nu Geɖe Wu
Nuka Tututue Nye Biblia fe Nufiafia?
Nukae Nye Mawu fe Fiaɖufe La?
Ame geɖe nya Afetɔ fe Gbedodoɖa la nyuie. Nyagbɔgblɔ ‘Wò fiaɖufe nava’ gɔme ɖe?


text: 33 Baba na wò ame si gblẽa nu, evɔ womegblẽ wò ya o,+Wò, ametatrɔla, evɔ wometrɔ wò ya tawò o!Ne ègblẽ nu vɔ la, woagblẽ wò hã.+Ne ètrɔ ame ta vɔ la, woatrɔ wò hã tawò.2 Oo Yehowa, ve mía nu.+Wòe míele mɔ kpɔm na.Nye míafe alɔ*+ ŋdi sia ŋdiKple míafe xɔname le xaxaɣi.+3 Dukɔwo si le wò gbeɖeɖe nu.Ne ètso la, dukɔwo kana hlẽna.+4 Woafo miafe aboyonuwo nu fu abe ale si ʋetsuvi gblẽnuwo foa zi ɖe nu ŋu bibibi ene;Amewo afo zi ɖe eŋu abe ʋetsuviwo fe ha gã aɖe ene.5 Woado Yehowa ɖe dzi,Elabena enɔfe le dzifo boo.Atsɔ ʋɔnu dzɔdzɔe dɔdrɔ̃ kple dzɔdzɔenyenye ayɔ Zion fũu.6 Enye gɔmeɖokpe na miafe ɣeyiɣiwo;Eya gbɔe miafe xɔname,+ nunya, sidzedze kple Yehowa vɔvɔ̃+ fe agbɔsɔsɔ tso,—Esiae nye efe kesinɔnu.7 Kpɔ ɖa! Wofe kalẽtɔwo le ɣli dom le kpɔdomee;Ame siwo hea ŋutifafanya nyui vanɛ la le avi fam hehehe.8 Mɔ gãwo dzi ɖi gbɔlo;Ame aɖeke megale mɔwo dzi tom o.Etu* nubabla la;Egbe nu le duawo gbɔ;Mebu amegbetɔ ɖe naneke me o.+9 Anyigba la le konyi fam, eye wòyrɔ.Ŋukpe lé Lebanon;+ enyunyɔ.Saron zu abe tagba ene,Eye Basan kple Karmel lũ xe.+10 Yehowa be: “Matso azɔ,Mado kɔkɔ ɖokuinye azɔ;+Mado gã ɖokuinye azɔ.11 Miefɔ gbe fufu fe fu, eye ahɔ̃litie miadzi.Miawo ŋutɔwo miafe gbɔgbɔ afiã mi abe dzo ene.+12 Dukɔwo anɔ abe akalo si womè ene.Woatɔ dzo wo abe ŋuve siwo wolã kɔ ɖi ene.+13 Mi ame siwo le didife, mise nu si wɔ ge mala!Eye mi ame siwo le kpuife, midze si nye kalẽwɔwɔ!14 Dzidzi fo nu vɔ̃ wɔlawo le Zion;+Xɔsegbelawo dzo nyanyanya:‘Mía dometɔ kae ate ŋu anɔ afi si dzo flafla le?+Mía dometɔ kae ate ŋu anɔ dzobibi si metsina o la gbɔ?’15 Ame si zɔna le dzɔdzɔenyenye me ɖaa,+Eye wògblɔa nya si le etefe,+Ame si gbea viɖe foɖi si wokpɔ to ame tafatafa me,Ame si fe asiwo gbea zãnuxɔxɔ,+Ame si xea to be yemase ʋukɔkɔɖi ŋu nya o,Eye wòmiaa efe ŋkuwo be yemakpɔ nu baɖa o16 —Anɔ kɔkɔfewo;Efe mɔ́ sesẽ anɔ agakpe gãwo dzi.Woana efe aboloe,Eye efe tsi mavɔ akpɔ o.”+17 Wò ŋkuwo akpɔ fia le efe atsyɔ̃ me;Woakpɔ anyigba aɖe le adzɔge ɖaa.18 Àɖo ŋku ŋɔdzinu la dzi* le wò dzi me be:“Afi kae agbalẽŋlɔla la le?Afi kae nudala si xɔa adzɔ la le?+Afi kae ame si xlẽa xɔ tsralawo la le?”19 Màgakpɔ dukɔ mabuame aɖeke o,Dukɔ si fe gbegbɔgblɔ sesẽ, eye womate ŋu ase eme o,Si fe aɖe kukɔna, eye màte ŋu ase efe nyawo gɔme o.+20 Kpɔ Zion, du si me míeɖua míafe azãwo le la ɖa!+Wò ŋkuwo akpɔ Yerusalem, si nye dziɖeɖinɔfe,Agbadɔ si womakaka o.+Womaho efe tsyotiwo akpɔ o,Eye womatso efe kawo dometɔ aɖeke o.21 Ke boŋ Yehowa, Bubutɔ Gã la,Anye tɔsisiwo kple tɔʋu gãwo na mí le afi ma.Tɔdziʋu siwo wokuna kple atabluwo mato edzi o,Eye tɔdziʋu gã aɖeke mazɔ edzi o.22 Elabena Yehowae nye míafe Ʋɔnudrɔ̃la,+Yehowae nye míafe Senala,+Yehowae nye míafe Fia;+Eyae aɖe mí.+23 Wò kawo me ado agblɔ;Womate ŋu alé wò abalati ɖe te o; eye womahe abala me o.Ɣemaɣi la, woama aboyonu geɖe;Bunɔwo ke hã aha nu gbogbo aɖe.+24 Dua me tɔ* aɖeke magblɔ be, “Mele dɔ lém” o.+Woatsɔ ame siwo le anyigba la dzi fe vodada ake wo.+


text:
Aleke Mawɔ Aɖe Susu Ða Le Gbɔdɔnyawo Dzi?
Nu si nàte ŋu awɔ
Tia ame siwo nàdze xɔlɔ̃e nunya me. Ne xɔ̃wòwo kple sukuxɔmehatiwo te dzeɖoɖo tso gbɔdɔnyawo ŋu eye wò hã nède nu eme la, asesẽ be naɖe wò susu ɖa le gbɔdɔnyawo dzi. Zi geɖe la, àte ŋu ato mɔ aɖe dzi aɖe ɖokuiwò ɖa le wo dome evɔ mana woabui be èle ɖokuiwò bum ame dzɔdzɔe akpa si ana woako wò o.
Tsri modzakaɖeɖe siwo me gbɔdɔnyawo dze le. Ðe wotrɔ asi le modzakaɖeɖe siwo li egbea la fe akpa gãtɔ ŋu be woanyɔ gbɔdɔdɔ fe dzodzro ɖe ame me. Aɖaŋu kae Biblia ɖo? ‘
Mina míakɔ mía ɖokui ŋu tso ŋutilã kple gbɔgbɔ fe ɖifofo sia ɖifofo me le mawuvɔvɔ̃ me.’ (2 Korintotɔwo 7:1) Tsri modzakaɖeɖe siwo nyɔa gbɔdɔdɔ fe dzodzro ɖe ame me la keŋkeŋ.
Ðo ŋku nya sia dzi: Menye nu gbegblẽe gbɔdɔdɔ fe dzodzro nye le eɖokui si o. Le nyatefe me la, Mawu wɔ ŋutsu kple nyɔnu be wofe nu nalé dzi na wo nɔewo, eye naneke megblẽ le gbɔdɔdɔ ŋu le ame siwo ɖe wo nɔewo dome o. Eya ta ne gbɔdɔdɔ fe dzodzro nyɔ ɖe mewò vevie la, mègasusui be ame vɔ̃ɖie yenye alo be yemate ŋu anɔ agbe dzadzɛ gbeɖe o.
Nya vevitɔ: Àte ŋu atia nu si ŋuti nàdi be yefe susu nanɔ. Àte ŋu anɔ dzadzɛ le susu kple agbenɔnɔ siaa me ne wò ŋutɔ nètiae be yeawɔe!
Srɔ̃ Nu Geɖe Wu
SƆHƐWO
Young People Ask (Les jeunes s’interrogent), Volume 1
Nya siwo me wodzro le agbalẽ sia me la dometɔ aɖewoe nye aha sesẽ kple atike vɔ̃ɖi nono, gbɔdɔnyawo, gbeɖoɖoɖi kple zɔzɔ do ŋgɔ na srɔ̃ɖeɖe.


text:
Presbyteria Nyanyui Hame le Ghana
Presbyteria Nyanyui Hame le Ghana enye Kristo subɔsubɔ hame ɖeka le Ghana. Amegeɖe ga yɔnae be "E.P. Church" elabena efe ŋkɔ le Eŋlisigbe me enye Evangelical Presbyterian Church.
Emenyawo
Hamea ɖoɖo[trɔ asi le eŋu | trɔ asi le etsofe ŋu]
Hamea fe ɖoɖo dze egɔme kple Germania kristotɔwo si woyɔna be Norddeutsche Mission tso Bremen le Germany kple Basel Mission dɔwɔlawo. Ha eve siawo tso wode va Afrika va nɔ Mawunya dɔ wɔm le Eʋeawo dome tso fe 1847 me. Le Xexemeʋa gbãtɔ ŋɔli la, hame eve nɔ Eŋlisiawo te le Gold Coast eye hame adre nɔ Franseawo fe akpadzi le Togoland. Ha gbãtɔ woɖo nɔ Mission Tɔve.[1] Le aʋa sia fe nuwuwu la, woma dukɔ evee. Ɣetoɖlofe nɔ Eŋlisiawo te eye ɣedzefe lɔfo nɔ Franseawo te. Wowɔ hameawo fe sinɔɖ gbãtɔ le Damɛ 1922 me. Togbɔ be woma Togo nyigba le ɣemaɣi gɔ̃ɔ̃ɔ hã la, wowɔ sinɔɖ la le Eʋe hamea katã nu.
Le fe 1923 me la, mawudɔwɔlawo tso Skotland va nɔ dɔwɔm le Eŋlisi Togo kpa dzi. Afisia ye zu Vɔlta nutome le Ghana fifia. Fransedodo hame nɔ Paris hamea te. Mama sia va li ke, eye hameawo va zu hame eve blibowo. Hame eveawo ga wɔna sewo ɖeka ŋudɔ. Wo ame eveawo kpea fe ene sia ene le sinɔɖ ɖeka ko vaseɖe fifia.[2]
Hamea fe dɔwɔfe gãtɔ[trɔ asi le eŋu | trɔ asi le etsofe ŋu]
Hamea fe dɔwɔfe gãtɔ le Ho, si nye Vɔlta nutome dugã la. Ame abe 600,000 ye le hamea me fifia eye ha 750 lɔfo woɖo vadeɖe fifia. Nunɔla tsitsitɔ enye mɔɖeretɔ.[3]
Sukuwo[trɔ asi le eŋu | trɔ asi le etsofe ŋu]
Hamea ɖo sukuwo le Vɔlta nutoame zã. Suku ɖeka si xɔ ŋkɔ ntɔ enye Mawuli Secondary suku le Ho. Amesiwo ɖo suku sia enye Afetɔ kple Afenɔ Trost, amesiwo nye mawudɔwɔlawo tso United Church of Christ.[4]
Dɔyɔfewo[trɔ asi le eŋu | trɔ asi le etsofe ŋu]
Dɔyɔfewo hã le hamea si. Ɖeka enye Adidome Hospital.[4]
Kristo hamewo si do fome kple E.P. Hamea[trɔ asi le eŋu | trɔ asi le etsofe ŋu]
- Eglise évangélique presbytérienne du Togo
- en:Lippische Landekirche
- Church of Scotland
- Bremische Evangelische Landeskirche| (le Dzama Wikipiɖia la me)
- United Reformed Church - Osɔfo ɖeka tsoa E. P. Hamea alo Presbyterian Church of Ghana vayi wɔa dɔ kpli wo fe ene sia ene.[5]
Hadedewo[trɔ asi le eŋu | trɔ asi le etsofe ŋu]
E. P. Hamea de ha kple Kristo habɔbɔwo le xexeame godoo. Wodemtɔao ɖewo wonye:
Nyawo fe tsofe[trɔ asi le eŋu | trɔ asi le etsofe ŋu]
- ↑ Eglise évangélique presbytérienne du Togo Address data base of Reformed churches and institutions. Reformed Online
- ↑ Presbyteria Nyanyui Hame le Ghana Address data base of Reformed churches and institutions. Reformed Online
- ↑ Our hosts World Alliance of Reformed Churches.
- ↑ 4.0 4.1 General Ministries Global Ministries (7 October 2005).
- ↑ United Reformed Church gbefãɖeɖewo
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- Presbyteria Nyanyui Hame le Ghana (Eŋlisigbe me)
- Eglise évangélique presbytérienne du Togo (Eŋlisigbe me)
- Presbyteria Nyanyui Hame le Ghana fe nyaɖewo (Eŋlisigbe me)
- Global Ministries of the Christian Church (Disciples of Christ) and the United Church of Christ (Eŋlisigbe me)
- News from the Ecumenical Committee (United Reformed Church) (Eŋlisigbe me)